
PATVIRTINTA 
Alytaus rajono savivaldybės tarybos 
[bookmark: _GoBack]2014 m. gruodžio 22 d. sprendimu 
Nr. K–371

1a forma

 ALYTAUS RAJONO SAVIVALDYBĖS 2015–2017 METŲ STRATEGINIS VEIKLOS PLANAS

	Asignavimų valdytojas (-ai)
	Alytaus rajono savivaldybės administracijos direktorius, 188718528
Alytaus rajono savivaldybės kontrolierius, 188652583

	
	Alytaus r. Alovės pagrindinės mokyklos direktorius, 190244425

	
	Alytaus rajono Butrimonių vaikų darželio direktorius, 190228563

	
	Alytaus r. Butrimonių gimnazijos direktorius, 190244763

	
	Alytaus rajono Daugų kultūros centro direktorius, 301670736

	
	Alytus r. meno ir sporto mokyklos direktorius, 190247688

	
	Alytaus rajono Daugų vaikų darželio direktorius, 190228182

	
	Alytaus rajono Daugų Vlado Mirono gimnazijos direktorius, 190244044

	
	Alytaus r. Krokialaukio Tomo Noraus-Naruševičiaus gimazijos direktorius, 190245331

	
	Alytaus r. Kumečių pagrindinės mokyklos direktorius, 291523820

	
	Alytaus r. Makniūnų  mokyklos–daugiafunkcio centro direktorius, 190238867

	
	Alytaus r. Miroslavo gimnazijos direktorius , 290245670

	
	Alytaus r. Pivašiūnų gimazijos direktorius, 190245865

	
	Alytaus rajono savivaldybės biudžetinės įstaigos priešgaisrinės apsaugos tarnybos direktorius, 188731956

	
	Alytaus r. Punios mokyklos–daugiafunkcio centro direktorius, 190952342

	
	Alytaus rajono savivaldybės administracijos Socialinės paramos skyriaus vedėja, 188718670 

	
	Alytaus rajono savivaldybės Miroslavo globos namų direktorius, 153713044

	
	Alytaus rajono savivaldybės visuomenės sveikatos biuro direktorius, 301785539

	
	Alytaus r. Simno gimnazijos direktorius, 290244230

	
	Alytaus rajono Simno kultūros centro direktorius, 301670800

	
	Alytaus rajono Simno vaikų darželio direktorius, 190228378

	
	Alytaus r. Simno specialioji mokyklos direktorius, 190984347

	
	Alytaus rajono Švietimo ir pedagoginės psichologinis pagalbos centro direktorius, 195328731

	
	Alytaus r. Ūdrijos mokyklos–daugiafunkcio centro direktorius, 190241653

	
	Alytaus rajono savivaldybės viešosios bibliotekos direktorius, 188202383














	APLINKOS IR IŠTEKLIŲ ANALIZĖ

	Išorinės aplinkos analizė:

	Politiniai–teisiniai veiksniai. Alytaus rajono savivaldybė veiklą vykdo ir įvairias funkcijas atlieka vadovaudamasi ne tik vidiniais dokumentais (nutarimais, įsakymais tvarkomis ir pan.), bet labai didelę reikšmę turi Lietuvos Respublikos Vyriausybės, Seimo privalomojo, rekomendacinio ir informacinio pobūdžio teisės aktai.  
Vyriausybė siekia ekonomikos augimo, užimtumo didinimo, skurdo ir socialinės atskirties mažinimo, energinio efektyvumo ir saugumo didinimo, švietimo, mokslo, kultūros ir sveikatinimo politikos įgyvendinimo gerinant kokybę ir prieinamumą, Europos Sąjungos, užsienio ir gynybos politikos stiprinimo. Tai yra prioritetinės vyriausybės kryptys, kuriose ypač reikalingos permainos. Vyriausybė taip pat vykdys buvusio ministrų kabineto pradėtų ir šaliai naudingų darbų tęstinumą.
Lietuva, ieškodama šaltinių šalies konkurenciningumui didinti, palankioms investicijoms ir verslo plėtros kūrimui vadovaujasi ir Europos komisijos 2010 metais priimta strategija – „Europa 2020“, tai visos Europos Sąjungos augimo strategija, kurią užsibrėžta įgyvendinti iki 2020 metų. 
Strategijoje numatyti penki dideli tikslai užimtumo, inovacijų, švietimo, socialinės įtraukties, klimato ir energetikos srityse.
Trys strategijos „Europa 2020“ užimtumo, socialinių reikalų ir įtraukties sričių pavyzdinės iniciatyvos yra:
„Judus jaunimas“ – iniciatyva, kuria siekiama gerinti jaunimo įsidarbinimo galimybes, padedant studentams ir stažuotojams įgyti patirties kitose šalyse bei gerinant mokymosi ir stažavimosi Europoje kokybę ir patrauklumą.
„Naujų įgūdžių ir darbo vietų kūrimo darbotvarkė“ – iniciatyva, kuria siekiama suteikti naują impulsą darbo rinkos reformoms, padedant žmonėms įgyti būsimoms profesijoms reikalingų įgūdžių, kurti naujas darbo vietas ir peržiūrėti su užimtumu susijusius ES teisės aktus.
„Europos kovos su skurdu ir socialine atskirtimi platforma“ – iniciatyva, kuria siekiama paremti visais lygmenimis vykdomą darbą, kad būtų įgyvendintas vienas pagrindinių ES tikslų – pasiekti, kad iki 2020 m. bent 20 milijonų žmonių išbristų iš skurdo ir integruotųsi visuomenėje.
2014 metai labai svarbūs Lietuvai, mat baigiasi 2007-2013 m. ES finansavimo laikotarpis ir prasideda naujas – 2014-2020 metų. 2014-2020 m. laikotarpio pagrindinių ES struktūrinių fondų paramos kryptys, daugiausiai keturiems investavimo prioritetams, pagal šiuos tematinius tikslus:
1. Užimtumo didinimas ir parama darbo jėgos judumui;
2. Investicijos į švietimą, įgūdžius ir mokymąsi visą gyvenimą;
3. Kovą su skurdu ir socialines įtraukties skatinimas;
4. Institucinių gebėjimų stiprinimas ir veiksmingas viešasis administravimas.
Kita labai svarbi strategija, siekiant užtikrinti sklandų Europos Sąjungos reikalų koordinavimą šalyje, garantuoti veiksmingą nacionalinių interesų įgyvendinimą, kuri parengta atsižvelgiant į Europos Sąjungos politikos dokumentus galiojančius iki 2020 metų, 2012 m. gegužės 15 d. Lietuvos Respublikos seimas nutarimu Nr. XI-2015 patvirtino Valstybės pažangos strategiją „Lietuvos pažangos strategija „Lietuva 2030“. Tai valstybės vizija ir raidos prioritetai bei jų įgyvendinimo kryptys iki 2030 metų. Šiuo pagrindiniu planavimo dokumentu turi būti vadovaujamasi priimant strateginius sprendimus ir rengiant valstybės planus ar programas.Šiai Lietuvos pažangos strategijai įgyvendinti Lietuvos Respublikos Vyriausybės 2012 m. lapkričio 28 d. nutarimu Nr. 1482 buvo patvirtinta 2014–2020 metų nacionalinės pažangos programa. Programoje atsižvelgiama į ES politines nuostatas, aprašomos ilgalaikių valstybės prioritetų įgyvendinimo kryptys, numatomas ES finansinės paramos panaudojimas ilgalaikiams valstybės prioritetams įgyvendinti. Nacionalinėje pažangos programoje esminės regioninės politikos gairės aprašomos kaip šios programos (horizontalusis prioritetas) „Regioninė plėtra“. Todėl savivaldybė, kaip vieno iš svarbiausių partnerių įgyvendinant regioninę politiką taip pat turi prisidėti prie strategijos įgyvendinimo, planuojant savo investicijas, ypač regioninės plėtros srityje.  
Lietuvos vyriausybė sieks didinti Lietuvos konkurencingumą, įgyvendindama darnią ir gyventojų lūkesčius atitinkančią politiką. Socialiniai, ekonominiai, kultūriniai ir kitokie netolygumai neleidžia nuosekliai kurti šalies gerovės. Todėl ypač svarbu didinti visuomenės pasitikėjimą valstybe, jos institucijomis ir suteikti galimybę šalies piliečiams naudotis prieinamomis geros kokybės paslaugomis. Lietuvos ekonomikos augimas ir konkurencingumas priklauso ne tik nuo valstybės finansų subalansavimo mažinant išlaidas, bet ir nuo nuoseklios biudžetų pajamų didinimo strategijos. Daug dėmesio bus skiriama ne tik griežtai finansų sistemos kontrolei, bet ir valstybės turto valdymo efektyvumo didinimui. Iš šešėlio paimti pinigai gali svariai prisidėti prie šalies ir kiekvieno piliečio gerovės kūrimo. Taigi vienas iš prioritetų – šešėlinės ekonomikos ir korupcijos apraiškų mažinimas. 
Lietuva išrinko naują šalies prezidentą ir savo atstovus Europos Parlamente. Pastarieji rinkimai buvo savotiškas ženklas, tarpinė stotelė, įvertinant dabartinį politinių jėgų išsidėstymą prieš artėjančius savivaldybių tarybų bei 2016 m. Seimo rinkimus.  Europos Komisijai ir Europos centriniam bankui įvertinus Lietuvos Konvergencijos ataskaitą ir uždegus žalią šviesą euro įvedimui 2015 m. buvo parengiamieji metai metai naujos valiuots įvedimui. Šiame kontekste naujosios Vyriausybės vaidmuo yra toli gražu ne paskutinis. Kadangi plačiojoje visuomenėje esama ir ekonominio, ir politinio pobūdžio abejonių, nuoširdžiai kalbėtis su žmonėmis turėjo ir ekonomistai, ir politikai. Sprendimai dėl euro įvedimo Lietuvoje 2015 m. ir suskystintųjų dujų terminalo paleidimo į eksploataciją buvo kertiniai šių metų darbai, turėsiantys sunkiai pervertinamos teigiamos įtakos šalies finansiniam ir energetiniam saugumui.
Energinis efektyvumas – visai valstybei ir kiekvienam piliečiui opus klausimas. Bus ypač stengiamasi plėtoti visuotinę daugiabučių namų renovaciją, kuri šalies mastu padės spręsti energinio efektyvumo klausimus ir skatins šalies ūkio plėtrą. Kitų energetikai svarbių strateginių projektų įgyvendinimas elektros energijos bei dujų (ypač suskystintų gamtinių dujų) sektoriuose bus svarbus Vyriausybės įsipareigojimas piliečiams. Svarbus klausimas – energetinė nepriklausomybė nuo Rusijos, kadangi dabar šalis gauna praktiškai 100 procentų jai reikiamų energijos išteklių. Energetinė nepriklausomybė nuo Rusijos yra aukščiausios svarbos dalykas, kadangi ši šalis labai dažnai energijos šaltinius naudoja kaip politinio spaudimo instrumentą. Todėl būtina ieškoti įvairių galimybių, kurios leistų stabilizuoti mūsų apsirūpinimą energetiniais ištekliais. 
Labai reikia permainų švietimo, sveikatos ir kultūros paslaugų srityse, padėsiančių reikšmingai pagerinti kiekvieno iš mūsų gyvenimo kokybę. Tačiau šiandien šios paslaugos prieinamos ne visiems, teikiamos neieškant ir nešalinant tikrųjų problemos priežasčių.  
Lieka daug svarbių neišspręstų problemų, kurios kelia didelės visuomenės dalies nepasitikėjimą demokratija, valdžios institucijomis. Sveikatos paslaugų prieinamumas, socialinė atskirtis. Blogėjanti demografinė Lietuvos padėtis: nuolat mažėjantis gimstamumas, didėjanti emigracija, per pastaruosius metus ženkliai išaugęs nedarbas, per lėta šalies mokslo ir technologijų plėtros pažanga, mažina Lietuvos konkurencingumą. 
Alytaus rajono savivaldybė, organizuodama savo veiklą, atsižvelgia į savivaldybei tiesioginį ir netiesioginį poveikį turinčius ES rekomendacinio pobūdžio dokumentus – rekomendacijas, gaires, strategijas. ES teisės aktai reguliuoja daugelį sričių, tradiciškai priklausančių regioninės ir vietos valdžios kompetencijai: viešuosius pirkimus, aplinkos apsaugą, ekonominės veiklos reguliavimą, viešųjų paslaugų teikimą, privačių įmonių subsidijavimą.
Alytaus rajono savivaldybė atsakingai įsisavina ES struktūrinės paramos lėšas. Rengiami projektai, skirti infrastruktūrai plėtoti, gyvenamosios aplinkos gerinimui, gamtos ir kultūros paveldo išsaugojimui, užimtumui didinti, viešųjų paslaugų kokybės ir prieinamumo didinimui. 
Svarbiausi norminiai teisės aktai, kuriais savo veikloje vadovaujasi Alytaus rajono savivaldybė, yra Europos vietos savivaldos chartija, Lietuvos Respublikos Konstitucija, Lietuvos Respublikos savivaldos įstatymas, vietos savivaldą reglamentuojantys įstatymai, Lietuvos Respublikos savivaldybių tarybų rinkimų įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos viešojo administravimo įstatymas, Lietuvos Respublikos valstybės tarnybos įstatymas, Alytaus rajono savivaldybės tarybos veiklos reglamentas, Alytaus rajono savivaldybės administracijos nuostatai ir kiti savivaldos institucijų veiklą reglamentuojantys dokumentai.
Savivaldybės ekonominius klausimus reglamentuoja Lietuvos Respublikos biudžeto sandaros įstatymas, Lietuvos Respublikos savivaldybių biudžetų pajamų nustatymo metodikos įstatymas, Valstybės biudžeto ir savivaldybių biudžetų planavimo, rengimo, tvirtinimo procedūros reglamentuotos Vyriausybės 2001 m. gegužės 14 d. nutarimu Nr. 543 patvirtintose Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėse ir kiti.
Alytaus rajono savivaldybė, planuodama savo veiklą, privalo taip pat įvertinti šiuos dokumentus: Lietuvos Respublikos Seimo 2002 m. lapkričio 12 d. nutarimu Nr. IX–1187 patvirtinta Valstybės ilgalaikės raidos strategija, kurioje numatytos visų Lietuvos ūkio šakų ir sektorių ilgalaikės plėtros kryptys (ilgalaikiais valstybės raidos prioritetais nustatyti – žinių visuomenė, saugi visuomenė ir konkurencinga ekonomika), Lietuvos Respublikos Vyriausybės 2003 m. rugsėjo 11 d. nutarimu Nr. 1160 patvirtinta  Nacionalinė darnaus vystymosi strategija (iki 2020 m.), Lietuvos Respublikos Vyriausybės 2010 m. vasario 17 d. nutarimu Nr. 163 patvirtinta Lietuvos inovacijų 2010–2020 metų strategija, Lietuvos Respublikos Vyriausybės 2010 m. rugpjūčio 25d. nutarimu Nr. 1220 patvirtinta nauja Strateginio planavimo metodikos redakcija.


	Ekonominiai veiksniai. 

1. Lietuvos užimama vieta pagal Pasaulio konkurencingumo indeksą.

Siekdamas įvertinti šalių išsivystymo lygį ir konkurencingumą, Pasaulio ekonomikos forumas (PEF) kasmet atlieka pasaulio šalių konkurencingumo tyrimą, kuriame dalyvauja daugiau nei šimtas valstybių. Lietuva šiame tyrime dalyvauja nuo 2001 m. 2013 m. PEF konkurencingumo tyrimo duomenimis, penkerius metus lydere pagal Bendrą konkurencingumo indeksą (BKI) išlieka Šveicarija. Antrą bei trečią vietas išlaikė Singapūras bei Suomija. Tuo tarpu Vokietija ir JAV per metus pakilo dviem pozicijomis į viršų ir atitinkamai užėmė ketvirtą bei penktą vietas. Likusias pirmojo dešimtuko pozicijas dalijosi Švedija, Honkongas, Nyderlandai, Japonija ir Jungtinė Karalystė. Lietuva pagal BKI buvo 48 (2012 m. – 45), Estija pakilo iš 34 į 32, o Latvija – iš 55 į 52. Tarp visų BRIC valstybių vienintelei Rusijai pavyko pagerinti pernykštį rezultatą ir pakilti į 64 vietą. Kinija išlaikė 29 poziciją, o Brazilija smuktelėjo aštuoniais laipteliais ir užėmė 56 vietą. Indija nukrito viena pozicija žemyn iki 60 vietos. Itin dideliu šuoliu pasižymėjo Indonezija, sugebėjusi iš 50 vietos pakilti į 38 poziciją.
Lietuva per vienerius metus neteko trijų pozicijų ir konkurencingumo reitinge užėmė 48 vietą. Savo ruožtu Latvija pagerino reitingą ir iš 55 pozicijos pakilo į 52 vietą. Estija iš 34 vietos kilo iki 31 reitingo laiptelio.
Tuo tarpu Lenkija smuktelėjo iš 41 į 42 poziciją. Iš visų Europos Sąjungos valstybių konkurencingumo kovoje Lietuvai pavyko nurungti Italiją, Graikija, Kroatiją, Slovėniją, Vengriją, Slovakiją, Rumuniją, Bulgariją ir Kiprą. Tyrėjai vertino tokius valstybių pasiekimus kaip infrastruktūra, mokslo sistema, sveikatos apsauga, darbo rinka, finansų rinka, technologinė pažanga, bei inovacijos. Iš viso buvo atsižvelgta į 12 kriterijų. Lietuvos reitingo nuosmukį lėmė prastesni pasiekimai infrastruktūros, sveikatos apsaugos, pradinio mokslo, aukštojo mokslo, darbo rinkos, technologinės pažangos, rinkos dydžio ir inovacijų srityse. Likusius keturis kriterijus Lietuvai pavyko pagerinti.
Pagal pagrindinių reikalavimų subindeksą, įvertinantį šalies institucinę aplinką, infrastruktūrą, makroekonomiką, sveikatą ir pradinį išsilavinimą, 2013 m., kaip ir praėjusiais metais, pirmą vietą užėmė Singapūras. Antroje vietoje – Honkongas. Trečioje – Šveicarija.
Lietuva pagal šį subindeksą iš 49 vietos pakilo į 43, Latvija – iš 54 į 40 vietą. Estija pasiliko toje pačioje 26 vietoje. Lietuvoje geriausiai įvertintos infrastruktūros (2013 m. – 41, 2012 m. – 40 vieta) ir sveikatos bei pradinio išsilavinimo (2013 m. – 50, 2012 m. – 39 vieta) sritys, prasčiausiai – institucinė (2013 m. – 61, 2012 m. – 60 vieta) bei makroekonominė (2013 m. – 58, 2012 m. – 75 vieta) aplinka.
Pagal našumą skatinančių veiksnių subindeksą, aprėpiantį aukštojo išsilavinimo ir profesinio mokymo, prekių ir darbo rinkos našumo, finansų rinkos plėtros, technologinės parengties, rinkos dydžio vertinimus, JAV užėmė pirmą vietą, nustūmusi į antrą vietą kelis metus pirmavusį Singapūrą, trečioje – Honkongas, ketvirtoje – Jungtinė Karalystė.[footnoteRef:1] [1:  http://www.balsas.lt/naujiena/751083/konkurencingumo-reitinge-lietuva-nukrito-i-48-vieta
] 


2. Prognozuojami makroekonominiai rodikliai
Kol kas Lietuvos ūkio raida yra stabili. Skatinama atsigaunančios darbo rinkos, didėjančių pajamų, kurios auga daug sparčiau, nei kyla kainos, gana daug didėja vidaus paklausa. Šios paklausos palankų poveikį patiria beveik visos ekonominės veiklos: ypač aktyvėja statyba, plečiasi nekilnojamojo turto veikla, auga apdirbamoji gamyba, prekyba. Statybos augimas labai susijęs su toliau kylančiomis investicijomis – nemenkai didėja investicijos į gyvenamuosius pastatus, infrastruktūros objektus ir kitus pastatus bei statinius. Toks investicijų kilimas didesnis, nei tikėtasi. Daugiau, nei laukta, auga ir privačiojo sektoriaus vartojimas: didėja daugelio kategorijų produktų – trumpalaikio vartojimo prekių, įvairių paslaugų – paklausa.
Rizika dėl tvarios ūkio plėtros gerokai padidėjusi. Ūkio dalyvių lūkesčiai labai pablogėjo dar prieš pritaikant prekybos su Rusija apribojimą. Perspektyvas vis blogiau vertina namų ūkiai ir visų sektorių – pramonės, statybos, prekybos ir paslaugų – įmonės. Geopolitinei aplinkai esant įtemptai, lūkesčiai gali dar labiau pablogėti, o tai neigiamai veiktų ūkio plėtrą: skatintų namų ūkius apriboti išlaidas ir daugiau taupyti, o įmones – atidėti investavimą ir naujų darbuotojų samdą.
Ūkio raidą neigiamai veiks prekybos su Rusija suvaržymas. Šių metų rugpjūčio mėnesį įvestas apribojimas taikomas maždaug penktadaliui Lietuvos eksporto (įskaitant ir reeksportuojamas prekes), iškeliaujančio į Rusiją. Produktų, kuriems dabar taikomas prekybos suvaržymas, metinis eksportas į Rusiją sudaro kiek daugiau nei 0,9 mlrd. eurų, arba beveik 4 proc. viso Lietuvos prekių eksporto. Tai gana reikšminga Lietuvos eksporto dalis, tačiau tik apie ketvirtadalį šio eksporto yra lietuviškos kilmės, o tris ketvirtadalius sudaro reeksportas. Apribojimas taikomas prekybai žemės ūkio ir maisto produktais, todėl neigiamą tiesioginį poveikį pajus žemės ūkis ir maisto pramonė. Didžioji dalis lietuviškos kilmės produktų, kuriems šis apribojimas taikomas, yra pieno ir mėsos produktai. Tiek pieno, tiek mėsos produktų eksportas į Rusiją iki šiol sudarė daugiau nei dešimtadalį visos paminėtų pramonės šakų produkcijos. Be paminėtųjų ekonominių veiklų, nemenką neigiamą poveikį patirs ir transporto veikla, reikšmingą pajamų dalį uždirbanti sandėliuojant ir vežant krovinius, skirtus Rusijos rinkai. Vertinama, kad prekybos su Rusija suvaržymas Lietuvos realiojo BVP augimą šiemet sumažins iki 0,4 proc. punkto. Nepalankų poveikį pajus ne tik eksportuojantis ūkio sektorius, bet ir į vidaus rinką orientuotos ekonominės veiklos. Neigiamai bus veikiamas privačiojo sektoriaus vartojimas, investicijos, darbo rinka.
Užsienio prekybos suvaržymas, pablogėję lūkesčiai ir padidėjęs neapibrėžtumas dėl tolesnės tarptautinės aplinkos lemia mažesnę Lietuvos ūkio augimo prognozę. Numatoma, kad realusis BVP šiemet padidės 2,9 proc. (anksčiau prognozuota 3,3 %), o 2015 m. – 3,3 proc. (anksčiau prognozuota 3,6 %). Ūkio augimas prognozuojamas mažesnis, tačiau vis dėlto numatoma, kad ekonominis aktyvumas toliau kils. Didžioji dalis lietuviškos kilmės prekių eksporto keliauja ne į rytines, o į ES šalis. Šiuo metu ūkio plėtra ES šalyse labai menka, tačiau numatoma, kad ji palaipsniui atsigaus ir taip prisidės prie Lietuvos eksportuojančio sektoriaus kilimo. Augant atvirajam sektoriui, nuosekliai didės ir į vidaus paklausą nukreiptų ekonominių veiklų aktyvumas. Numatoma, kad, nors ir mažiau nei šiemet, toliau didės tiek privačiojo sektoriaus vartojimas, tiek investicijos. Grynojo eksporto poveikis realiojo BVP augimui šiemet bus labiau neigiamas, nei prognozuota anksčiau, iš dalies – dėl prekybos apribojimo, tačiau tolesniu laikotarpiu šis poveikis palaipsniui mažės.
	1 lentelė


Pagrindiniai makroekonominiai rodikliai

	Makroekonominiai rodikliai 
	2013 
	Projekcija 2014 m. rugsėjis 

	
	
	2014 
	2015 
	2016 
	2017 

	BVP augimas /grandine susietos apimties augimas, proc.
	3,3
	2,9
	3,4
	3,8
	4,3

	Suderinto vartotojų kainų indekso pokytis (vidutinis metinis), proc.
	1,2
	0,3
	1,2
	2,0
	2,9

	Vidutinio mėnesinio bruto darbo užmokesčio indeksai, ankstesnis laikotarpis = 100
	105,1
	105,3
	105,8
	106,0
	106,5

	Vidutinis mėnesinis bruto darbo užmokestis, Eur
	646,3
	680,6
	720,1
	763,6
	813,5

	Vidutinis metinis nedarbo lygis, proc. (pagal Gyventojų užimtumo tyrimo metodologiją)
	11,8
	11,2
	10,4
	9,6
	8,6

	Prekių ir paslaugų balansas, proc. BVP
	1,0
	-1,1
	-2,7
	-3,4
	-3,9

	Vartojimo augimas / grandine susietos apimties augimas, proc.
	4,1
	4,3
	4,1
	4,2
	4,2

	Bendrojo pagrindinio kapitalo formavimo augimas / grandine susietos apimties augimas, proc.
	12,8
	9,1
	8,4
	5,7
	7,7

	BVP augimas to meto kainomis, proc.
	5,1
	4,7
	5,5
	6,4
	7,4



Šaltinis: http://www.finmin.lt/web/finmin/aktualus_duomenys/makroekonomika, 2014

Prognozuojama infliacija. Numatoma, kad 2014 m. infliacija sudarys 0,4, o kitąmet – 1,2 proc. Prognozių peržiūrą labiausiai lemia tai, kad paskutiniu metu infliacija buvo mažesnė, nei tikėtasi: labiausiai nuo prognozės nukrypo administruojamųjų kainų kaita, nes netikėtai krito šilumos kainos keliuose didžiuosiuose miestuose. Metų viduryje penktadaliu nukritusios gamtinių dujų kainos buitiniams vartotojams taip pat turi tam tikros įtakos prognozių peržiūrai (tiesa, nedidelės, nes dujų svoris vartotojų krepšelyje – mažas), nes rengiant ankstesnes prognozes mažesnės kainos dar nebuvo patvirtintos. Administruojamosios kainos nukritusios, pinga ir degalai, todėl teigiamą metinę infliaciją jau ilgokai palaiko tik didesnės nei prieš metus maisto kainos ir teigiama grynoji infliacija – infliacijos dalis, labiau susijusi su vidaus paklausa. Grynoji infliacija artimiausiu metu neturėtų daug didėti, nes numatomas tik ribotas vienetinių darbo sąnaudų augimas. Išorės veiksnių, tokių kaip pasaulinės žaliavų kainos ir infliacija euro zonoje, prognozės taip pat leidžia tikėtis, kad infliacija Lietuvoje ir toliau bus nedidelė.[footnoteRef:2] [2:  https://www.lb.lt/makroekonomines_prognozes_2014_m_rugsejis] 


3. Alytaus rajono savivaldybės ekonominiai rodikliai.

Statistikos departamentas prie Lietuvos Respublikos Vyriausybės neteikia duomenų apie savivaldybėse sukuriamą bendrąjį vidaus produktą (BVP). Šis rodiklis skaičiuojamas apskričių mastu.














1 pav. Bendrasis vidaus produktas vienam gyventojui, tūkst. Eur

Šaltinis: Statistikos departamentas prie Lietuvos Respublikos Vyriausybės, 2014
2012 metais bendrojo vidaus produkto (BVP) apimtis padidėjo visose apskrityse. Tuo metu skaičiuojant vienam asmeniui, daugiausiai BVP sukurta Vilniaus ir Klaipėdos apskrityse, praneša Lietuvos statistikos departamentas. Nominalusis BVP vienam gyventojui praėjusiais metais labiausiai išaugo Marijampolės (11,2 proc.) ir Šiaulių (9,7 proc.) apskrityse, o šalies nominalusis BVP vienam gyventojui ūgtelėjo 7,8 proc. Regionų indėlis į šalies BVP išliko labai skirtingas. Daugiausia – 38,5 proc. – BVP sukurta Vilniaus apskrityje. Kauno apskričiai teko 19,6 proc., Klaipėdos – 12,2 proc. BVP. Alytaus, Marijampolės, Tauragės, Telšių ir Utenos apskričių indėlis į šalies BVP neviršijo 4 proc. Kaip ir ankstesniais metais, palyginus vienam gyventojui tenkantį BVP su šalies vidurkiu, lyderių pozicijų neužleido Vilniaus (142,5 proc.) ir Klaipėdos (109,4 proc.) apskritys. 2012 m. BVP, tenkančio vienam gyventojui, atotrūkis tarp Vilniaus ir kitų regionų nesumažėjo. Vilniaus apskrityje šis rodiklis du kartus viršijo Alytaus, Marijampolės, Utenos ir Tauragės apskričių rodiklius.
Alytaus apskritis nėra taip sėkmingai besiplėtojanti, kaip prieš tai paminėtos apskritys, tačiau galima teigti, jog šis regionas taip pat besivystantis. Nuo 2009 m. iki 2011 m. bendrojo vidaus produkto vienam gyventojui rodiklis didėjo, o 2011 ir 2012 metais išliko toks pat.
Formuojant ir įgyvendinant savivaldybės investicijų politiką, pagrindinis tikslas yra gerinti regiono investicinę aplinką ir kurti efektyvią tiesioginių vidaus ir užsienio investicijų skatinimo sistemą.Visų pirma orientuotą į ilgalaikę šalies ūkio plėtrą, ekonomikos augimą ir visuomenės gerovės didinimą.
Tiesioginės užsienio investicijos (TUI) pagal savo pobūdį iš esmės skiriasi nuo finansinių investicijų. TUI yra laikoma tokia investicija, kurios pagrindu susiformuoja ilgalaikiai ekonominiai finansiniai santykiai ir interesai tarp tiesioginio užsienio investuotojo ir tiesioginio – investavimo įmonės. Prie šių investicijų priskiriamas ne tik pirminis kapitalo investavimas, bet ir visos vėlesnės ekonominės operacijos tarp investuotojo ir įmonės (reinvesticijos, paskolos, prekybinės skolos, dividendai ir t.t.).














2 pav. Tiesioginių užsienio investicijų kitimas 2008–2012 metų laikotarpyje
Šaltinis: Statistikos departamentas prie Lietuvos Respublikos Vyriausybės, 2014
Alytaus rajone tiesioginės užsienio investijos 2008–2009 metais mažėjo (žr. 2 pav). Pagrindinės to priežastys buvo pasaulio ekonominė krizė ir pasikeitę apmokestinimo tarifai Lietuvoje. Tačiau 2010 metais situacija stabilizavosi ir tiesioginių investicijų lygis išliko apylygis. Galima teigti, jog investicijoms teigiamos įtakos turėjo palanki geografinė bei politinė padėtis, greta esančios didelės Rytų rinkos, kvalifikuota ir, palyginti su Vakarų šalimis, vis dar pigesnė darbo jėga, palanki aplinka verslui plėtoti. Tačiau jau 2011 m. Alytaus rajono savivaldybei TUI teko tik 20,1 mln. eurų, tai yra 11,8 proc. mažiau lyginant su 2010 metais. Alytaus rajone vidutiniškai TUI vienam rajono gyventojui 2012 metais teko 910,9 euro, tai yra 26,5 proc. daugiau lyginant su 2011 metais. Panašus TUI sumažėjimas pastebimas Raseinių (11,7), Panevėžio (11,4), Joniškio (11,6) rajonų savivaldybėse. 2012 metais už Alytaus apskrities tiesioginių užsienio investicijų srautą buvo mažesė tiesioginių užsieio investicijų apimtis tik Tauragės (13,68 mln. Eur) ir Utenos (84,66 mln. Eur) apskrityse. Dvejose Alytaus apskrities savivaldybėse–Lazdijų rajono (8,4 k.) ir Druskininkų (52,2 %), pastebimas tiesioginių užsienio investicijų padidėjimas 2011 m. lyginant su 2010 m.
Alytaus rajone veiklą vykdo 399 ūkio subjektai, jų skaičius, palyginti su 2012 metais, padidėjo 17 ūkio subjektų. Didžiausią dalį veikiančių ūkio subjektų, pagal skirtingas teisines formas, sudaro uždarosios akcinės bendrovės, individualios įmonės, asociacijos. Mažiausiai, pagal teisinę formą – bendrijos, tradicinės religinės bendruomenės ar bendrijos, kooperatinės bendrovės, šeimynos.



3 pav. Veikiantys ūkio subjektai metų pradžioje
Šaltinis: Statistikos departamentas prie Lietuvos Respublikos Vyriausybės, 2014
Analizuojant verslo sektoriaus veiklos apimtis bei pasiskirstymą pagal ekonomines veiklos rūšis, pastebima, kad savivaldybėje labiausiai išvystytas paslaugų sektorius (56,7 % visų veikiančių įmonių), sukuriantis daugiausia darbo vietų. Paslaugų sektoriuje didžiąją dalį veikiančių įmonių (226 įmonės iš 399 veikiančių) sudaro įmonės, užsiimančios didmenine ir mažmenine prekyba, transporto priemonių ir motociklų remontu (96 įmonės), transportavimu ir saugojimu (26 įmonės), menine, pramogine ir poilsio organizavimo veikla (18 įmonių), kita aptarnavimo veikla (86 įmonės). Savivaldybėje nemaža dalis įmonių yra užsienio kapitalo, tačiau produkcijai pagaminti yra naudojama vietiniai gamtos ištekliai. Alytaus rajono savivaldybės pramonės plėtrą atspindi baldų, durų ir langų, plastiko ir akmens gaminių, mėsos ir žuvies produktų gamyba.


	Socialiniai veiksniai.

1. Demografinė padėtis. Žmonių socialinė aplinka – tai jų gyvenimo ir darbo sąlygos, pajamų lygis, išsilavinimas ir bendruomenės, kurioms jie priklauso. Visa tai labai veikia sveikatą. Dideli socialinės aplinkos Europoje skirtumai yra viena iš nevienodos sveikatos būklės priežasčių. Labai skiriasi turtingų ir neturtingų, gerai ir menkai išsilavinusių gyventojų, fizinį darbą dirbančių asmenų ir specialistų gyvenimo trukmė bei sergamumas. 
Pagrindinės socialinės problemos – kvalifikuotos darbo jėgos emigracija ir jos trūkumas, darbingo amžiaus žmonių skaičiaus mažėjimas, didelė nedarbo lygio diferenciacija tarp skirtingų Lietuvos regionų.
Problematinė sritis yra demografinė situacija, sąlygojama emigracijos ir visuomenės senėjimo. Pastaraisiais metais vis daugiau žmonių emigruoja į labiau išsivysčiusias šalis ir atsivėrusias darbo rinkas, siekdami užsitikrinti savo gerovę. Taip pat pastebimas reiškinys – „Protų nutekėjimas“. Kiekvienais metais matomas vis didesnis lietuvių, norinčių ar besiruošiančių studijuoti svetur, skaičius. 
Viena iš didžiausių ne tik Lietuvos, bet ir visos Europos problemų –žmonių emigracija. Neigiamas emigracijos padarinys – jaunų žmonių išvykimas iš šalies, visuomenės senėjimas, žymus Lietuvos gyventojų mažėjimas. Kaip galime pastebėti 4 pav. Lietuvos Respublikos gyventojų skaičius nuo 2010–2014 metų laikotarpyje mažėjo. 



4 pav. Lietuvos Respublikos gyventojų kaita 2010–2014 metais
            Šaltinis: Statistikos departamentas prie Lietuvos Respublikos Vyriausybės, 2014


	
Pagrindinės gyventojų skaičiaus mažėjimo priežastys išlieka tokios pat kaip ir daugelį metų – neigiamas migracijos saldo, neigiama natūrali gyventojų kaita.
Vienas iš neigiamų reiškinių – gimstamumo mažėjimas 2010–2012 metais.(žr. 5 pav.). Nors  ir nereikšmingai, tačiau 2013 metais pastebimas gimusiųjų didėjimas.



5 pav. Gimusiųjų ir mirusiųjų kaita 2007–2012 metais
Šaltinis: Statistikos departamentas prie Lietuvos Respublikos Vyriausybės, 2014

Per visą analizuojamą laikotarpį išliko neigiama natūrali gyventojų kaita, kadangi mirusiųjų gyventojų skaičius viršijo gimusiųjų skaičių. Nors mirusiųjų skaičius sumažėjo 2010 m. 10 mirusiųjų lyginant su 2009 metais, tačiau likusiais metais ši tendencija išliko didėjanti (žr. 5 pav.). 
Statistikos departamento duomenimis 2014 metų pradžioje Alytaus rajono savivaldybėje gyveno 15930 darbingo amžiaus gyventojų. Darbingo amžiaus gyventojų skaičius kaip ir visoje šalyje kito į neigiamą pusę ir per 2007 – 2011 m. laikotarpį sumažėjo 1520 (9,4%) darbingo amžiaus gyventojais. Kintant socialinėms vertybėms, liberalėjant visuomenei, keičiasi jaunų žmonių požiūris į šeimą, sparčiai yra tradicinė lietuvių šeima. Jauni žmonės stengiasi įgyti išsimokslinimą, pagerinti savo materialinę padėtį, o tik tada kurti šeimą ir gimdyti vaikus. Alytaus rajono savivaldybės neto migracijos rodikliai yra žemiausi lyginant su kaimyninėmis savivaldybėmis. Išvykusiųjų srautas buvo žymiai didesnis nei atvykusiųjų, tai ir sąlygojo neigiamą neto migraciją 1000 gyventojų. Įvertinus neto migraciją 1000 gyventojų neigiamas pokytis kasmet nuo 2007 m. iki 2011 m. didėjo. 2014 metų pradžioje Alytaus rajono savivaldybės gyventojų amžiaus sudėtis: 0–15 amžiaus gyventojai – 15 %, darbingo amžiaus gyventojai – 58 %, pensinio amžiaus gyventojai – 27 %. 2014 m. Lietuvos respublikos vidurkis pagal gyventojų amžių: vaikai sudarė 16 %, darbingo amžiaus gyventojai – 62 %, pensinio amžiaus gyventojai – 22 %. 2014 metų pradžioje Alytaus rajono savivaldybėje, lyginant su LR vidurkiu buvo santykinai mažiau darbingo amžiaus gyventojų ir daugiau pensinio amžiaus gyventojų.

Švietimas. Švietimas – prioritetinė valstybės remiama sritis. Švietimo sistemos paslaugų apimtį ir įvairumą lemia ekonominių ir demografinių procesų kaita. Alytaus rajono savivaldybėje, pastebimas vaikų mažėjimas, dėl šios priežasties mažėja ir švietimo įstaigų apkrovimas, bei daugelis mokyklų, dėl vaikų trūkumo, neišnaudoja savo potencialo ir tampa nuostolingos. 
Alytaus rajone veikia 3 vaikų darželiai (Simno, Daugų, Butrimonių), 2 pagrindinės mokyklos (Alovės, Kumečių), 6 gimnazijos (KrokialaukioTomo Noraus – Naruševičiaus, Simno, Butrimonių, Daugų, Miroslavo, Pivašiūnų), 3 mokyklos – daugiafunkciai centrai (Makniūnų, Punios, Ūdrijos), 1 specialioji mokykla (Simno specialioji mokykla), 1 neformaliojo ugdymo įstaiga (Meno ir sporto mokykla), 1 pagalbos mokiniui ir mokytojui švietimo įstaiga (Švietimo ir pedagoginės psichologinis pagalbos centras), 1 neformalaus ugdymo skyrius (Nemunaičio neformalaus ugdymo skyrius), pradinio ugdymo skyrius (Miroslavo gimnazijos Talokių pradinio ugdymo skyrius), 1 ikimokyklinio ugdymo skyrius (Alovės pagrindinės mokyklos Venciūnų ikimokyklinio ugdymo skyrius).



6 pav. Mokinių skaičiaus kaita 2011–2014 metais
Šaltinis: Alytaus rajono savivaldybės administracija, 2014
Kiekvienais metais rajono mokyklose mažėja mokinių. 2014 m. rugsėjo 1 d. bendrojo ugdymo mokyklose buvo 2043 mokiniai, o 2011 m. 2418 mokinių. Pastebimas sumažėjimas 375 mokiniais bendrojo lavinimo mokyklose. Mažėjančios tendencijos išlieka ir priešmokyklinio bei ikimokyklinio ugdymo grupėse: 2014 m. lygint su 2011 priešmokyklinukų sumažėjo 9 mokiniais, o ikimokyklinukų 1 mokiniu (žr. 6 pav). 
Alytaus rajono gimnazijos ir vidurinės mokyklos akademiniais rezultatais ir abiturientų įstojimo pirmu pageidavimu nenusileidžia didmiesčių mokykloms. 2012–2013 m. aplenkė ne vieną apskrities ir šalies mokyklą.
	Vidurinių mokyklų ir gimnazijų reitingus vienuoliktus metus iš eilės pateikia žurnalas „Veidas“. Šiais metais svarbiausią vertę (80 tšk.) sudarė visų laikytų valstybinių brandos egzaminų rezultatų vidurkis, o kiti (20 tšk.) – kiek abiturientų praėjusiais metais įstojo į Lietuvos aukštąsias pirmumo pageidavimu. 
	Visos Alytaus rajono gimnazijos ir vidurinės mokyklos „Veido“ atliktame šalies mokyklų reitinge įvertintos daug geriau nei 2012 m. Ypač išsiskyrė Daugų Vlado Mirono gimnazija, kuri įvertinta šalia Respublikos prestižinių mokyklų ir užima garbingą 24 vietą iš 424 švietimo įstaigų.
	Butrimonių gimnazija užėmė 116 vietą, Miroslavo gimnazija užėmė 126 vietą, Simno gimnazija užėmė 142 vietą, Krokialauko Tomo Noraus Naruševičiaus gimnazija užėmė 274 vietą ir Pivašiūnų gimnazija užėmė 383 vietą.
2013 m. rajone vidurinį išsilavinimą įgijo 146 abiturientai. Iš jų 53 įstojo į universitetus ir 45 į kolegijas. Iš viso į aukštąsias mokyklas įstojo 67,1 % abiturientų. 23 abiturientai arba 15,8 % įstojo į profesines mokyklas. 2013 m. 25 abiturientai arba 17,1% nesiekė jokios profesijos įsigijimo. Šis rodiklis mažesnis nei 2012 m. (buvo 22,2 %).
2013 m. rajone pagrindinį išsilavinimą įgijo 221 dešimtokas. Iš jų 153 pasirinko tolesnį mokymąsi vidurinėse mokyklose arba gimnazijose. Tai sudaro 69,2 %. Profesinėse mokyklose mokosi tik 24,4 % dešimtokų. 4,1 % dešimtokų nesimoko ir užsiima kita veikla.

  Socialinė apsauga. Ne vieną į skurdo gniaužtus patekusią šeimą nuo visiško fizinio išsekimo gelbsti kukli socialinė pašalpa. Socialinę paramą sudaro socialinė pašalpa, kuri nuo 2015 m. sausio 1 d. 102 eurai ir kompensacijos už šildymą bei šaltą ir karštą vandenį. Minėtoji pašalpa skiriama asmenims, kurių pajamos yra mažesnės už valstybės remiamas pajamas (102 eurus).
2013 metais nedarbo lygis sumažėjo iki 10,9 proc. Progresas akivaizdus–dar prieš trejus metus nedarbas Lietuvoje siekė apie 18 proc. Tačiau žymaus situacijos gerėjimo kuriant darbo vietas ir mažinant nedarbą šalyje nenumatoma. Dalis prarastų darbo vietų yra natūrali ekonomikos struktūros pokyčio pasekmė, pavyzdžiui, subliuškus NT burbului, statybų sektorius atsisakė maždaug trečdalio (43 tūkst.) darbuotojų. Valstybiniame sektoriuje darbo vietų taip pat sumažėjo, tačiau ne tokiais tempais, kaip privačiame sektoriuje. Deja, net ir spartų Lietuvos ekonomikos atsigavimą lėmę sektoriai daug naujų darbo vietų nesukūrė. Apdirbamoji gamyba pernai maždaug ketvirtadaliu viršijo 2008 metų lygį. Nepaisant to, darbuotojų skaičius šiame sektoriuje per penkmetį sumažėjo 49 tūkstančiais arba penktadaliu. Akivaizdu, kad Lietuvos darbo rinką pastaruoju metu jau paveikė automatizavimo ir kompiuterizavimo tendencijos – pramonė sukuria daug daugiau pridėtinės vertės įdarbindama daug mažiau darbuotojų. Pastebima ir nauja XXI amžiaus tendencija – automatizuojami paslaugų sektoriai. Vis dažniau degalinėse, mažmeninės prekybos tinkluose ir bankų skyriuose prekes ir paslaugas asmenys gauna savitarnos zonose, kur beveik arba iš viso nėra darbuotojų. Lietuvos finansinės ir draudimo veiklos sektoriuje šiuo metu dirba beveik penktadaliu mažiau darbuotojų nei prieš krizę, o mažmeninės ir didmeninės prekybos sektorius prarado beveik dešimtadalį darbo vietų. Ir tikrai nepanašu, kad šios darbo vietos vėl bus sukurtos vis sparčiau augant Lietuvos gyventojų vartojimui. Iš tiesų, vieni iš nedaugelio Lietuvos sektorių, kuriuose apčiuopiamai padidėjo darbo vietų skaičius buvo profesinė, mokslinė ir techninė veikla – čia šiuo metu dirba 18 proc. daugiau darbuotojų nei prieš krizę, bei meninė, pramoginė ir poilsio organizavimo veikla, kur užimtųjų skaičius išaugo beveik 30 procentų. Akivaizdu, kad sunkiausiai technologijomis pakeičiamos profesijos yra tos, kurios reikalauja asmens kognityvinių gebėjimų – kūrybiškumo ir problemų sprendimo, o ne mechanizuotų ir rutina paremtų gebėjimų. Nepriklausomai nuo to, ar atliekamas darbas yra fizinis ar protinis, vis daugiau profesijų atstovų, atliekančių rutininį darbą, gali būti išstumti robotų ir programinės įrangos. Pavyzdžiui, jau sukurti įrengimai, kurie per valandą be žmogaus pagalbos gali pagaminti 360 šviežių mėsainių, o nemažai sporto ar finansų rinkų statistiką apibendrinančių naujienų JAV yra parašomi ne žurnalistų, o programinės įrangos. Bent dalies ekonomistų darbą taip pat galės pakeisti besimokanti programinė įranga, daug greičiau ir tiksliau gausybėje statistinių duomenų atpažįstanti tikėtinas ateities tendencijas bei įžvelgianti pavojus ir galimybes. (Šaltinis: http://www.delfi.lt/verslas/verslas/n-maciulis-kada-nedarbo-lygis-lietuvoje-sumazes-iki-5-procentu.d?id=64007668#ixzz3I66BgG7B; 2014)




7 pav. Nedarbo lygis 2009–2013 metais
Šaltinis: Statistikos departamentas prie Lietuvos Respublikos Vyriausybės, 2014
Nedarbo lygis – tai bedarbių ir darbingo amžiaus gyventojų santykis. Alytaus rajone  2013 metais nedarbas 18,7 procento, kai šalies vidurkis – apie 11 procentų. Žvelgiant į nedarbo dinamiką situacija ėmė sparčiai keistis 2009 m. ir nedarbo lygis pasiekė 11,4%, o 2011 m. nedarbas išaugo iki 18,5%. Spartus nedarbo lygio augimas, lyginant su kaimyninėmis savivaldybėmis (remiantis 2013 m. statistikos duomenimis Druskininkų savivaldybėje – 12,8%, Lazdijų rajono savivaldybėje – 17,8 %, Varėnos rajono savivaldybėje – 12,2%), Alytaus rajono savivaldybę  nustūmė į žemiausią vietą ir 7,8% viršijo vidutinį nedarbo lygį visoje šalyje (2013 m. sudarė 10,9 %). Galima išskirti tokias priežastis, sąlygojančias bedarbių skaičiaus didėjimą: 
· rajono žmonėms yra sunkiau integruotis į darbo rinką. Jiems ne tik į darbą yra sudėtingiau nuvažiuoti, bet ir  jų pasirengimas darbo rinkai yra prastesnis negu miesto žmonių. Maždaug 40 procentų gyventojų, kurie yra registruoti darbo biržoje, yra niekada nedirbę, o dar apie trečdalis nedirbę du ir daugiau metų.
· didelė problema – socialinės išmokos. Jos kartais didesnės nei minimali alga, todėl rajono gyventojai įvertinę kelionės laiko sąnaudas ir kelionės išlaidas, nusprendžia, jog neverta dirbti. 
Per 2012 m. vidutinis mėnesinis bruto darbo užmokestis šalyje padidėjo 3,8 proc. iki 615,09 Eur. Palyginimui verta paminėti, jog Lietuvoje vidutinis mėnesinis atlyginimas 2011 m. pabaigoje buvo mažiausias tarp trijų Baltijos valstybių. Darbo užmokesčio pusėje statistika ne tokia optimistinė – per pastaruosius metus šalies ūkyje algos ne tik nekilo, bet ir smuktelėjo 0,7 proc. valstybės sektoriuje, privačiajame – 0,4 proc.Taip nutiko dėl to, kad Lietuvoje darbo užmokestis auga lėčiau nei ekonomika, bet svarbiausia realiojo darbo užmokesčio mažėjimo priežastis, žinoma, yra augančios vartojimo prekių ir paslaugų kainos. Dar pernai atlyginimų augimas sudarė 0,6 proc., bet vidutinė infliacija siekė net 4,1 proc. 
Vidutinis mėnesinis bruto darbo užmokestis 2014 m. II ketv., palyginti su 2014 m. I ketv., padidėjo visų apskričių įmonėse (be individualiųjų įmonių), įstaigose ir organizacijose, praneša Lietuvos statistikos departamentas. Daugiausia vidutinis mėnesinis bruto darbo užmokestis padidėjo Panevėžio (3,6%), Šiaulių ir Tauragės (po 2,9) apskrityse, kitose – nuo 1,1% iki 2,5%. Darbo užmokesčio padidėjimą 2014 m. II ketv., palyginti su praėjusiu, lėmė didesnės darbų apimtys, sezoniškumas ir kitos priežastys. 
Procentais [image: http://vz.lt/images/publicationimages/c5ff2f22-b420-48af-9080-c1f97d4e6742.jpg]
8 pav. Vidutinio mėnesinio bruto darbo užmokesčio (be individualių įmonių) pokytis pagal apskritis 2014 m. II ketv., palyginti su ankstesniu ketvirčiu
Šaltinis: Statistikos departamentas prie Lietuvos Respublikos Vyriausybės, 2014
2014 m. II ketv. daugiausia uždirbo Vilniaus (760,1 Eur), Klaipėdos (672,4 Eur) ir Kauno (656,4 Eur) apskričių įmonėse, įstaigose ir organizacijose dirbantys darbuotojai. Tauragės apskrityje darbuotojų vidutinis bruto darbo užmokestis (553,9 Eur) buvo mažiausias.


9 pav. Vidutinio mėnesinio bruto darbo užmokesčio kaita 2006–2012 m.
Šaltinis: Statistikos departamentas prie Lietuvos Respublikos Vyriausybės, 2014

Alytaus apskrityje vidutinis bruto darbo užmokestis 2006–2007 metais didėjo. 2009–2010 m. pastebimas bruto darbo užmokesčio mažėjimas, kurį sąlygojo ekonominė krizė šalyje. 
2012–2013 metais pastebimas bruto darbo užmokesčio didėjimas. Visą analizuojamą laikotarpį vidutinis mėnesinis bruto darbo užmokestis buvo mažesnis už LR vidurkį.




10 pav. Vidutinis mėnesinis bruto darbo užmokestis, pagal savivaldybes 2014 m. antrąjį ketvirtį (Eur)

Šaltinis: Statistikos departamentas prie Lietuvos Respublikos Vyriausybės, 2014

Alytaus rajono savivaldybėje bei kaimyninėse savivaldybėse vidutinis mėnesinis bruto darbo užmokestis 2014 m. antrąjį ketvirtį buvo panašus. Didžiausias buvo Alytaus miesto savivaldybėje, o mažiausias Varėnos rajono savivaldybėje. Alytaus rajono savivaldybė išliko antra pagal vidutinio mėnesinio bruto darbo užmokesčio dydį.

Piniginė socialinė parama. Piniginė socialinė parama (socialinės išmokos) 2013 m. suteiktos 5994 asmenims. Jiems išmokėta 6,6 mln. Eur iš valstybės ir savivaldybės biudžeto lėšų. Lyginant su 2012 m. išlaidos piniginei socialinei paramai sumažėjo 173,8 tūkst. Eur. 



             11 pav. Išlaidos socialinėms išmokoms 2012–2013 m. (tūkst. Eur)
Šaltinis:  Alytaus rajono savivaldbės administracija

Didžioji dalis (3395 asmenys) rajono gyventojų gavo socialinę pašalpą. Jiems išmokėta 2,7 mln. Eur. Lyginant 2013 m. su 2012 m. pastebimas socialinės pašalpos gavėjų ir išlaidų šiai pašalpai mažėjimas (2012 m. išmokėta 2,9 mln. Eur). Lėšų socialinei pašalpai poreikio mažėjimą sąlygojo nuo 2013 m. birželio 1 d. įsigalioję kai kurie Piniginės socialinės paramos nepasiturintiems gyventojams įstatymo pakeitimai, leidžiantys tikslingiau skirstyti piniginę socialinę paramą. Iki 2014 m. sausio 1 d. savivaldybė piniginę socialinę paramą (socialines pašalpas ir kompensacijas) teikė vykdydama valstybinę (valstybės perduotą savivaldybėms) funkciją. Nuo 2014 m. sausio 1 d. Alytaus rajono savivaldybė, kaip ir kitos šalies savivaldybės, socialinę pašalpą nepasiturintiems gyventojams teikia vykdydama savarankiškąją savivaldybių funkciją. Į piniginės paramos skirstymą įtrauktos ne tik seniūnijos, bet ir bendruomenių nariai, seniūnaičiai, kurie yra arčiausiai gyventojų ir mato tikrąją situaciją – ar žmogui iš tiesų reikia pagalbos, ar jis bando pasinaudoti parama neteisėtai. Tikimės, kad taip bus užtikrintas didesnis piniginės paramos taiklumas ir veiksmingumas, sumažės piktnaudžiavimo pinigine socialine parama galimybės.
Savivaldybė teikė paramą ir šeimoms, dėl įvairių priežasčių (ligos, gaisro, stichinės nelaimės atveju ir pan.) patekusioms į sunkią materialinę padėtį. 2013 m. iš savivaldybės biudžeto lėšų vienkartinei piniginei paramai skirta 25,8 tūkst. Eur. Vienkartinės pašalpos išmokėtos 360 šeimų.
Vadovaudamasi savivaldybės tarybos patvirtintais Alytaus rajono studijų rėmimo fondo nuostatais, savivaldybė remia gerai besimokančius rajono studentus. 2013 m. paramą gavo 24 aukštosiose mokyklose studijuojantys jaunuoliai, iš jų 8 studentams parama suteikta savivaldybės tarybos sprendimu išimties tvarka. 
Siekdama skatinti gyventojus aktyviai prisidėti prie bendruomenės gerovės kūrimo, jų darbinę motyvaciją, savivaldybė piniginės socialinės paramos gavėjus pasitelkia visuomenei naudingai veiklai atlikti. 2013 m. tokiai veiklai pasitelkti 1935 paramą gavęs rajono gyventojas. 
Gyventojai tvarkė aplinką, teikė pagalbą senyvo amžiaus ir neįgaliems asmenims, atliko kitą visuomenei naudingą veiklą.

Socialinės paslaugos. Savivaldybės taryba patvirtino Alytaus rajono savivaldybės 2013 m. socialinių paslaugų planą, kurio paskirtis – nustatyti socialinių paslaugų teikimo mastą ir rūšis Alytaus rajono savivaldybėje, atsižvelgiant į gyventojų poreikius. 2013 m. socialinės paslaugos suteiktos 7268 asmenims. Išlaidos socialinėms paslaugoms sudarė 0,5 mln. Eur. Prioritetinės socialinių paslaugų gavėjų grupės ir pagrindiniai socialinių paslaugų vartotojai rajone – pagyvenę žmonės ir neįgalūs asmenys. Daugiausia lėšų (287 tūkst. Eur) panaudota pagyvenusių žmonių, neįgaliųjų socialinei globai socialinių paslaugų įstaigose. Šias paslaugas 2013 m. gavo 102 asmenys. Finansuotos socialinės priežiūros paslaugos neįgaliesiems, lankantiems įsteigtus Daugų socialinės priežiūros ir Simno neįgaliųjų dienos centrus (39,6 tūkst. Eur). Šiuos centrus lankė 206 neįgalūs asmenys. Vienišiems pagyvenusiems žmonėms ir neįgaliesiems socialinės paslaugos buvo teikiamos ir jų namuose. 2013 m. tokios paslaugos suteiktos 35 asmenims, išlaidos pagalbai į namus–22,8 tūkst. Eur. Vaikų, gyvenančių socialinės globos įstaigose, socialinei globai skirta 83,9 tūkst. Eur.

Sveikatos apsauga. Siekiant aktyviai įgyvendinti visuomenės sveikatos priežiūros politiką Lietuvoje, toliau vykdoma visuomenės sveikatos priežiūros reforma. Pagrindiniai jos tikslai – gyventojų mirtingumo mažinimas ir vidutinės gyvenimo trukmės ilginimas, sveikatos santykių teisumas, gyvenimo kokybės pagerinimas. Mažesnį gyventojų mirtingumą galima pasiekti sumažinus mirtingumą nuo dažniausių mirties priežasčių – nelaimingų atsitikimų, traumų,širdies ir kraujagyslių ligų, piktybinių navikų, sumažinus kūdikių mirtingumą. Vienas pagrindinių sveikatos programos tikslų yra sveikatos santykių teisumas. Kiekvienas asmuo turi teisę siekti kuo aukštesnio savo sveikatos lygio. Per pastaruosius metus Lietuvoje neabejotinai padidėjo vaistų pasirinkimas, atsirado geresnių medikamentų. Pasitaisė ir gydymo įstaigų aprūpinimas medicinos įranga. Taigi šiandien turime ir geresnių vaistų, ir gydyti skirtą aparatūrą. Per tą patį laiką gerėjo ir gydytojų kompetencija.Apibendrinant ankstesnės Lietuvos sveikatos programos priemonėmis pasiektų rezultatų vertinimą galima teigti, kad dalį iškeltų tikslų pasiekti pavyko: padidėjo vidutinė gyvenimo trukmė, sumažėjo kūdikių mirtingumas, sergamumas tuberkulioze. Šalies visuomenės sveikatos lygio rodiklių dinamika keitėsi norima linkme. Planuotų nelaimingų atsitikimų ir traumų mirtinguo nuo piktybinių navikų ir širdies kraujagyslių ligų rodiklių pasiekti nepavyko – kita vertus, kai kuriose iš išvardintų krypčių prie siekinio buvo labai priartėta.
Alytaus rajone pirminę asmens sveikatos priežiūrą užtikrino įstaigos, teikiančios pirmojo lygio asmens sveikatos priežiūros paslaugas savivaldybės gyventojams: Alytaus rajono Miroslavo ambulatorija, Alytaus rajono savivaldybės pirminės sveikatos priežiūros centras (PSPC), privati šeimos klinika UAB „Disolis“. Visos asmens sveikatos priežiūros įstaigos vykdo valstybines prevencines programas, finansuojamas iš Privalomojo sveikatos draudimo fondo: asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių finansavimo programa, gimdos kaklelio piktybinių navikų prevencinių priemonių programa, atrankinės mamografinės patikros dėl krūties vėžio finansavimo programa, priešinės liaukos vėžio ankstyvosios diagnostikos finansavimo programa, vaikų dantų dengimo silantinėmis merdžiagomis programa. 
Į Alytaus rajono savivaldybės greitosios medicinos pagalbos stotį 2013 m. kreipėsi 19058 asmenys, 5088 iškvietimai buvo įvykdyti Alytaus rajone. 
Pastaraisiais metais Alytaus rajone apsilankančiųjų poliklinikose ir ambulatorijose skaičius didėja 2012 m. 97,2 tūks. asmenų,  o 2013 m. 104,2 tūkst. asmenų.
Vienas iš pagrindinių rodiklių, apibūdinančių šalies ar regiono sveikatos sistemos būklę, yra vidutinė gyvenimo trukmė. Vidutinė tikėtina gyvenimo trukmė Alytaus apskrityje 2012 m. palyginti su 2007 m. padidėjo 3,5 proc. (2008 m. – 71,32 metai, 2011 m. – 73,83 metai).



12 pav. Vidutinės tikėtinos gyvenimo trukmės pokytis Alytaus apskrityje 
2008–2012 metais
Šaltinis: Statistikos departamentas prie Lietuvos Respublikos Vyriausybės, 2014

Gyventojų vidutinės trukmės lėtas augimas (2006 m.–70,67 metų; 2011m.–73,75 metų), neigiamas natūralus gyventojų prieaugis 1000 – ui gyventojų (2006 m.–10,2, 2011 m.–7,5) didina sveikatos priežiūros paslaugų paklausą, apimtį, išlaidas. Bedarbystė, socialinė nelygybė, žemas pragyvenimo lygis didina sergamumą socialinėmis ligomis, mirtingumą dėl pagrindinių mirties priežasčių. 

Kultūra.Veiklą vykdo Alytaus rajono savivaldybės viešoji biblioteka, Daugų ir Simno kultūros centrai, vykdoma Kultūros plėtros programa, įgyvendinami kultūros infrastruktūros atnaujinimo projektai. 2013 m. Daugų ir Simno kultūros centruose, filialuose suorganizuoti 649 renginiai, juose apsilankė 129 803 lankytojai ir dalyviai. 
Alytaus rajono savivaldybės bibliotekoje 2013 m. užregistruoti 14135 vartotojai, lyginant su praėjusiais metais 147 daugiau. Tam turėjo įtakos teikiamų paslaugų kokybė, jų įvairovė bei gausiau komplektuojami bibliotekos fondai. Biblioteka toliau dalyvavo Lietuvos integralios bibliotekų informacinės sistemos duomenų bazės kūrime. Atnaujinti filialų kompiuteriniai tinklai, įrengtos naujos kompiuterizuotos darbo vietos.
2013 m. atidarytas Pivašiūnų amatų centras, kurio tikslas – išsaugoti Alytaus rajono kultūrinį paveldą, puoselėti senuosius tradicinius amatus ir kulinarinį paveldą bei perduoti tai ateinančioms kartoms.
Savivaldybės inicijuojami ir koordinuojami įvairūs renginiai:
· tradiciniai renginiai. Valstybės (Lietuvos Karaliaus Mindaugo karūnavimo) dienos renginiai, rengiama Vasaros sezono atidarymo šventė ir Tarptautinė vaikų gynimo diena, renginiai rugsėjo 1 d. paminėti, daug žiūrovų ir dalyvių sulaukia „Simno kermošius“. Jau tampa tradicija, kartu paminėti ir Lietuvos Nepriklausomybės atkūrimo dieną. Kasmet Alytaus rajono savivaldybė dalyvauja tradicinėje Alytaus apskrities žemdirbių šventėje – mugėje „Dzūkų turtai“. 
· kalendorinės ir atmintinos šventės. Rajono kultūros darbuotojai pagerbti Kultūros darbuotojų dienos renginyje. Tęsiant gražią tradiciją, Tarptautinės pagyvenusių žmonių dienos proga savivaldybė rajono senjorus pakviečia į popietę „Kviečiu puodelio arbatos“, organizuojama Užgavėnių šventė. 
Apie savivaldybės renginius informuojama visuomenė žiniasklaidos priemonėmis: spaudoje, radijuje, televizijoje, interneto naujienų portaluose, savivaldybės interneto tinklalapyje. 

Technologiniai veiksniai.
Į gamybą orientuotos inovacinės veiklos efektyvumą labiausiai lemia technologiniai pasikeitimai, kurie nuolat vyksta išorinėje aplinkoje. Neįvertinus minėto veiksnio, inovacinės veiklos rezultatas gali tapti nekonkurentiškas. Pabrėžtina ir tai, kad itin daug reikšmės inovacinei veiklai turi intelektinis potencialas–informacija. Plinta daugybė esamų ir vis naujai atsirandančių kanalų, padeda laiku ir deramai įvertinti technologinius veiksnius (naujos technologijos, medžiagos, technika). Nesugebėti laiku reaguoti į nuolat vykstančius pasikeitimus inovacinei veiklai gali būti pražūtinga.
Ilgalaikėje perspektyvoje svarbiausias ir patikimiausias Lietuvos ekonomikos augimo šaltinis yra žinios, technologijos ir žmonių ištekliai. Tokią išvadą lemia dvi priežastys. 
    Pirma, Lietuvos vietinė rinka yra labai maža, o jos tradicinių produktų eksporto rinkos taip pat yra ribotos arba jose yra stipri konkurencija. Dėl šios priežasties, eksporto nevykdančios įmonės, šiuo, globalinės krizės laikotarpiu susidūrė su itin didelėmis problemomis ir dauguma jų priverstos bankrutuoti arba reorganizuoti savo veiklą.
    Antra, Lietuvoje jau senokai pasibaigė periodas, kai verslo įmonės galėjo palyginti nesunkiai, gaminant standartinius produktus, be didesnių pastangų ar taikant gana elementarius verslo organizavimo metodus gauti pelną. Šiuo sunkiu periodu, kai ekonomikos nuosmukis pasiekė apogėjų, siekiant sėkmingai  plėtoti ir vystyti verslą, jau reikia išsiugdyti tokias kokybes, kurios siejasi su sėkmingos konkurencijos veiksniais. Norint įsitvirtinti naujose rinkose, Lietuvai reikia naujų technologijų ir inovacijų.
Pagrindinės Alytaus rajono problemos – didžiųjų įmonių žlugimas .Vietoj žlugusių didžiųjų įmonių kūrėsi smulkusis ir vidutinis verslas. Didžioji dalis Alytaus rajono įmonių stengėsi vykdyti inovacines veiklas: kūrė naujus ir tobulino esamus produktus, diegė naujas ir modernias technologijas, pažangius vadybos metodus, kokybės valdymo sistemas. Dalis įmonių ir toliau planuoja investuoti į inovacijų diegimą. Pagrindinis veiksnys skatinantis inovacijų diegimą versle – išaugęs įmonės konkurencinis pranašumas, kuris suteikia stiprų pagrindą sparčiai inovacijų plėtrai, kad inovacinių projektų inicijavimas susijęs su įmonės ateities vizija ir ilgalaikiais tikslais, taip pat manoma, kad inovacijų diegimas išgelbės įmonę nuo gręsiančios krizės. 
Viena iš didžiausių kliūčių, su kuriomis tenka susidurti naujus produktus ir procesus diegiančioms įmonėms–didelės investicijos ir per mažas inovacijų finansavimas. Priežastis– didelės išlaidos ir ekonominė naujovių diegimo rizika, ilgas inovacijų atsipirkimo laikas ir tinkamų lėšų šaltinių stoka. Kitas svarbus veiksnys–aukštos kvalifikacijos darbuotojų trūkumas. Alytaus miesto įmonių tyrimas parodė, kad inovacijų plėtrą stabdo tinkamos srities ir kvalifikacijos specialistų stygius arba prastokas jų parengimas. Žema verslininkų kvalifikacija ir aktyvumas dalyvaujant inovacinėje veikloje–viena aktualiausia inovacijų valdymo problema.
Įmonėms trūksta informacijos inovacijų klausimais. Daugelis įmonių susiduria su problema ieškodamos naujų technologijų, partnerių, kurie galėtų finansuoti naujų produktų ar paslaugų kūrimą. Daugelį gamybos atnaujinimo ir modernizavimo klausimų įmonės sprendžia neturėdamos pakankamai informacijos ir vadybinio pasirengimo. Naudojant tokias priemones kaip verslininkų informatyvumo didinimas apie naujas verslo galimybes vietinėse ir tarptautinėse rinkose, apie galimus partnerius, viešųjų pirkimų bei kooperacijos su didesnėmis įmonėmis galimybes, technologines ir kitas inovacijas, finansavimo galimybes.
Alytaus rajono savivaldybėje taip pat diegiamos naujausios technologijos, įdiegus jas pagerės savivaldybės administracijos vidaus administravimo ir valdymo tobulinimas. Įgyvendintas projektas yra pakankamai inovatyvus – programiniai sprendiniai pritaikomi konkretiems Alytaus rajono savivaldybės poreikiams. Programiniai sprendiniai sukurti taip, kad bus palikta nuolatinio tobulinimo galimybė – keičiantis įstatymams, savivaldybės valdymo struktūrai ar, paprasčiausiai pagal savivaldybės darbuotojų poreikius ir pastabas, bus galima įterpti naujus modulius arba atnaujinti senus. Pagrindinė projekto pridėtinė vertė – nuolatinis tobulinimas ir lankstus reagavimas į besikeičiančią situaciją. Įgyvendinami projektai skirti įtraukti gyventojus į demokratijos procesus. Alytaus rajono savivaldybės administracija el. demokratijos priemonėmis siekia remti elektroninių sistemų, leidžiančių reikšti pilietinę nuomonę įvairiais valstybiniais ar regioniniais klausimais, kūrimą; plėtoti priemones, leidžiančias savivaldybės gyventojams daugiau sužinoti apie su jų gyvenimu susijusius valdžios sprendimus ir teikti pastabas teisės aktų projektams, diskutuoti, balsuoti ir kurti priemones, įtraukiančias jaunimą į jų socialinę aplinką. Projektu bus sukurtos ir įdiegtos el. priemonės, kuriomis savivaldybės atstovai galės pateikti visuomenei aktualius duomenis. Sukurtos el. priemonės rinkėjui leis užfiksuoti savo nuomonę savivaldybių tarybų svarstomais ir priimamais nutarimais ir palyginti savo nuomonę su politinių partijų ir atskirų tarybos narių valia vienu ar kitu klausimu. Numatoma įgyvendinti tokias veiklas: savivaldybės internetinės svetainės struktūros ir funkcionalumo modernizavimą pagal e. Demokratijos principus ir nustatytus poreikius. Kokybės vadybos sistemų diegimas Alytaus rajono savivaldybės administracijoje, gerinant piliečių aptarnavimą. Būtų gerinama viešųjų paslaugų kokybė. 

	Vidinės aplinkos analizė:

	Teisinė bazė. Alytaus rajono savivaldybė organizuodama savo veiklą vadovaujasi Lietuvos Respublikos įstatymais ir vidiniais dokumentais: Lietuvos Respublikos viešojo administravimo įstatymu, Lietuvos Respublikos vietos savivaldos įstatymu, Lietuvos Respublikos Valstybės tarnybos įstatymu, Lietuvos Respublikos regioninės plėtros įstatymu, Lietuvos Respublikos biudžeto sandaros įstatymu, Lietuvos Respublikos regioninės plėtros įstatymu, Alytaus rajono savivaldybės tarybos veiklos reglamentu, Alytaus rajono savivaldybės administracijos nuostatais ir kitais savivaldos institucijų veiklą reglamentuojančiais dokumentais.

	Organizacinė struktūra. Vietos savivalda – įstatymo nustatyto valstybės teritorijos administracinio vieneto – savivaldybės – teisė laisvai ir savarankiškai tvarkytis pagal Lietuvos Respublikos Konstituciją ir kitus Lietuvos Respublikos įstatymus per administracinio vieneto nuolatinių gyventojų tiesiogiai išrinktų atstovų į savivaldybės tarybą bei jos sudarytą vykdomąją ir kitas institucijas.
Vietos savivaldos principus Alytaus rajone įgyvendina šios vietos savivaldos institucijos: atstovaujamoji – Alytaus rajono savivaldybės taryba ir vykdomoji – Alytaus rajono savivaldybės administracija, vadovaujama savivaldybės administracijos direktoriaus, turinčio vietos valdžios ir viešojo administravimo teises ir pareigas. 
Pagal veiklos pobūdį savivaldybių funkcijos skirstomos į vietos valdžios, viešojo administravimo ir viešųjų paslaugų teikimo. Vietos valdžios funkcijas įstatymų nustatyta tvarka įgyvendina savivaldybės taryba. Viešojo administravimo funkcijas įstatymų nustatyta tvarka atlieka savivaldybės taryba, savivaldybės administracijos direktorius, kiti savivaldybės įstaigų ir tarnybų vadovai, valstybės tarnautojai, kuriems teisės aktais ar savivaldybės tarybos sprendimais suteiktos viešojo administravimo teisės savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba kiti viešai pasirenkami fiziniai bei juridiniai asmenys, sudarę sutartis su savivaldybėmis. 
Alytaus rajono savivaldybės atstovaujamoji institucija išrinkta ketveriems metams savivaldybių rinkimuose, vykusiuose 2011 m. vasario 27 d. Rinkimus laimėjusios partijos sudarė naują koaliciją. Tarybą sudaro 25 tarybos nariai. Iš savivaldybės narių sudaromi tarybos komitetai, kurių pagrindinės funkcijos yra klausimų nagrinėjimas ir teikimas tarybai ir merui  svarstyti, kontroliuoti, kaip laikomasi įstatymų bei kaip vykdomi tarybos sprendimai, mero potvarkiai.
	Sudaryti 6 Alytaus rajono savivaldybės komitetai: Ekonomikos ir biudžeto, Švietimo, kultūros ir sporto,  Sveikatos apsaugos ir socialinių reikalų komitetas, Komunalinio ūkio plėtros ir aplinkos apsaugos, Kaimo plėtros ir investicijų, Kontrolės.
	Sudarytos 8 komisijos: Administracinė komisija prie Alytaus rajono savivaldybės tarybos, Teisėsaugos ir teisėtvarkos, Etikos, Peticijų, Antikorupcinė.
	Savivaldybės kontrolės ir audito tarnyba – prižiūrinti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas, kaip vykdomas biudžetas, atskaitingas Tarybai.
Alytaus rajono savivaldybės administracija yra viešasis juridinis asmuo, kurio steigėja yra Taryba, jos vadovas – Savivaldybės administracijos direktorius. Savivaldybės administraciją sudaro struktūriniai, struktūriniai teritoriniai padaliniai – seniūnijos ir į struktūrinius padalinius neįeinantys viešojo administravimo valstybės tarnautojai. 
Alytaus rajono savivaldybės administracijos direktoriui pavaldūs 17 skyrių:  Buhalterinės apskaitos skyrius, Civilinės metrikacijos skyrius, Dokumentų ir personalo valdymo skyrius, Ekonomikos skyrius, Finansų ir strateginio planavimo skyrius, Komunalinio ūkio skyrius, Kultūros ir viešųjų ryšių skyrius, Ryšių su užsieniu ir investicijų skyrius, Socialinės paramos skyrius, Švietimo ir sporto skyrius, Teisės skyrius, Žemės ūkio skyrius, Architekto skyrius, Ūkio skyrius, Informacinių technologijų skyrius, Vaikų teisių apsaugos centras, Centralizuotas vidaus audito skyrius.
Taip pat į Alytaus rajono Savivaldybės struktūrą įtraukiama 11 seniūnijų: Alytaus, Alovės, Butrimonių, Daugų, Krokialaukio, Miroslavo, Nemunaičio, Pivašiūnų, Punios, Raitininkų, Simno.

  13 pav. Alytaus rajono savivaldybės administracinė struktūra
Šaltinis: Alytaus rajono savivaldybės administracija, 2014

	Žmogiškieji ištekliai. 

Nuolat kintančioje aplinkoje formuojasi naujas požiūris į instituciją kaip veiklos sistemą, kurioje darbuotojai, tai yra žmogiškieji ištekliai, tampa svarbiausia ir aktyviąja sistemos dalimi, lemiančia institucijos veiklos efektyvumą. Žmogiškųjų išteklių efektyvus valdymas yra gyvybiškai svarbus veiksnys, siekiant savivaldybės tikslų bei naudos kiekvienam individui, organizacijai ir visuomenei. Orientuojantis į tai yra vykdoma, Alytaus rajono savivaldybės darbuotojų ir valstybės tarnautojų kvalifikacijos kėlimo ir tobulinimosi sistema, padedanti parengti reikalingos profesinės kvalifikacijos ir kompetencijos darbuotojus.
Alytaus rajono savivaldybėje pagal atskiras kategorijas iš viso dirba 167 darbuotojai ir tarnautojai.Yra patvirtina mero, mero pavaduotojo, 2 mero patarėjų, tarybos sekretoriaus, pareigybės. 57 darbuotojai yra valstybės tarnautojai, 105 darbuotojai dirba pagal darbo sutartis ir gauna darbo užmokestį iš savivaldybės biudžeto. 
Savivaldybės darbuotojams būtina tobulinti žmogiškųjų išteklių valdymą bei administracinius gebėjimus. Tuo tikslu organizuojami įvairūs darbuotojų mokymai: stažuotės, seminarai, kvalifikacijos kėlimo renginiai.

	Planavimo sistema. Pagrindiniai planavimo dokumentai, kuriais vadovaujamasi planuojant rajono plėtrą ir savivaldybės veiklą, yra šie:
·  Alytaus rajono savivaldybės 2013–2020 m. strateginės plėtros planas, patvirtintas Savivaldybės tarybos 2013 m. vasario 27 d. sprendimu Nr. K–54. Plane išdėstyta rajono vizija, ilgalaikiai prioritetai, tikslai, uždaviniai ir veiksmai strategijai įgyvendinti.
· Alytaus rajono savivaldybės teritorijos bendrasis planas. Pagrindinis teritorijų planavimo dokumentas, privalomas visoms institucijoms ir reglamentuojantis darnią savivaldybės teritorijų plėtrą.
· Alytaus rajono savivaldybės 2015–2017 metų trumpalaikis strateginės plėtros planas, patvirtintas Savivaldybės tarybos 2014 m. birželio 26 d. sprendimu Nr. K–198.
· Trimetis Savivaldybės strateginis veiklos planas (toliau–ARSVP). Savivaldybės strateginiai veiklos planai rengiami planuojant Savivaldybės veiklą ateinantiems trejiems metams ir kasmet atnaujinami. 
· Metinis savivaldybės biudžetas.

Alytaus rajono savivaldybės tarybos 2013 m. birželio 14 d. sprendimu Nr. K–169 patvirtintas Alytaus rajono savivaldybės strateginių veiklos planų rengimo ir įgyvendinimo tvarkos aprašas (pakeitimas – Alytaus rajono savivaldybės tarybos 2014–08–08 sprendimu Nr. K–234, 2014–11–24 sprendimu Nr. ). Šis tvarkos aprašas reglamentuoja kasmetinį Alytaus rajono savivaldybės trejų metų strateginio veiklos plano rengimą, svarstymą, tvirtinimą Alytaus rajono savivaldybės taryboje, įgyvendinimo monitoringą ir koregavimą. Tai dokumentas, sudarantis sąlygas koordinuoti ir kontroliuoti ARSVP įgyvendinimą, vertinti ARSVP įgyvendinimo poveikį rajonui, prireikus papildyti ar keisti ARSVP. 


	Finansiniai ištekliai. Alytaus rajono savivaldybės strateginio veiklos plano programų įgyvendimui naudojamas vienas iš pagrindinių finansavimo šaltinių – Alytaus rajono savivaldybės biudžeto lėšos (biudžetas ir tikslinės dotacijos). Tačiau kiekvienais metais įvairiems projektams įgyvendinti pritraukiamas finansavimas ir iš kitų šaltinių. Tai ES struktūrinių fondų ir programų lėšos, valstybės biudžeto lėšos. 
Kiekvienas asignavimų valdytojas yra atsakingas už teisingą programų sąmatų sudarymą ir vykdymą neviršijant patvirtintų asignavimų, už paskirtų asignavimų naudojimo teisėtumą ir efektyvumą. 
Alytaus rajono savivaldybės 2010–2014 metų biudžeto pajamas sudaro:
1. Mokesčiai. Pajamų ir pelno mokesčiai (gyventojų pajamų mokestis), turto mokesčiai (žemės mokestis, paveldimo turto mokestis, nekilnojamo turto mokestis), prekių ir paslaugų mokesčiai (mokesčiai už aplinkos teršimą, rinkliavos);
1. Dotacijos. Europos Sąjungos struktūrinių fondų lėšos, dotacijos iš kitų valdymo lygių.
1. Kitos pajamos. Turto pajamos, pajamos už prekes ir paslaugas, pajamos iš baudų ir konfiskacijos, kitos neišvardytos pajamos. 
1. Sandoriai su materialiuoju ir nematerialiuoju turtu bei finansinių įsipareigojimų prisiėmimas. Ilgalaikio materialiojo turto realizavimo pajamos (žemės ir žemės gelmių išteklių realizavimo pajamos).
Didžiausią savivaldybės biudžeto pajamų dalį kasmet sudaro mokesčiai ir dotacijos. Biudžeto pajamos nuo 2009 iki 2011 metų didėjo, 2012 ir 2013 metais patebimas mažėjimas (žr. 14 pav.).


14 pav. Alytaus rajono savivaldybės biudžeto pajamų kitimas 2009-2013 metais, tūkst. Eur
Šaltinis: Alytaus rajono savivaldybės administracija, 2014

2013 m. Alytaus rajono savivaldybės biudžeto faktinės pajamos buvo 19364,2 tūkst. Eur, t.y. patikslintas pajamų planas įvykdytas 101,0 proc. arba gauta 188,6 tūkst. Eur daugiau pajamų nei planuota:
· 7716,1 tūkst. Eur gyventojų pajamų ir pelno mokesčiai;
· 9547,3 tūkst. Eur valstybės deleguotoms funkcijoms vykdyti bei kitos tikslinės dotacijos;
· 1043,0 tūkst. Eur grąžintos ES finansinės paramos ir valstybės biudžeto lėšos už 2012 m. įgyvendintus tarptautinius projektus;
· 1057,8 tūkst. Eur apyvartos lėšos.
Savivaldybės kreditorinis įsiskolinimas 2013 m. gruodžio 31 d. sudarė 9606,7 tūkst. Eur, iš jų:
· 5181,6 tūkst. Eur įsiskolinimai bankams už paskolas ir kiti ilgalaikiai įsipareigojimai;
· 1281,9 tūkst. Eur trumpalaikė paskola iš valstybės biudžeto;
· 2413,5 tūkst. Eur mokėtinos sumos už ilgalaikio materialiojo turto įsigijimą;
· 729,8 tūkst. Eur kiti įsipareigojimai už prekes ir paslaugas, gautas gruodžio mėnesį.



15 pav. Alytaus rajono savivaldybės biudžeto asignavimai 2013 m. (tūkst. Eur)
Šaltinis: Alytaus rajono savivaldybės administracija, 2014
Savivaldybės biudžeto faktinės išlaidos sudarė 18558,8 tūkst. Eur, tai yra planuotos išlaidos įvykdytos 93,1 proc., nes nebuvo įvykdytos Specialiosios aplinkos apsaugos programos planuotos išlaidos, nepanaudotos socialinėms paslaugoms ir socialinei paramai mokiniams skirtos lėšos. Didžiausią Savivaldybės biudžeto išlaidų dalį sudaro išlaidos švietimui ir socialinei apsaugai.

	Apskaitos tinkamumas. Alytaus rajono savivaldybėje apskaita tvarkoma Lietuvos Respublikos teisės aktų nustatyta tvarka. Nuo 2010 m. sausio 1 d. apskaita Savivaldybėje tvarkoma ir finansinės ataskaitos rengiamos pagal viešojo sektoriaus apskaitos ir finansinės atskaitomybės standartus (VSAFAS).

	Ryšių sistema, informacinės ir komunikavimo sistemos. Alytaus rajono savivaldybės įvaizdžio formavimui reikšminga www.arsa.lt interneto svetainė, kuri periodiškai atnaujinama. Alytaus rajono savivaldybės interneto svetainės (arsa.lt) skyriuje „Naujienos“ paskelbti savivaldybės informaciniai pranešimai, parengti savivaldybės, savivaldybės įmonių, įstaigų ir bendruomenių.  
Siekiant gerinti gyventojų aptarnavimą Savivaldybės administracijoje, ir toliau planojama modernizuoti informacines sistemas ir plėsti e. paslaugų spektrą pasinaudojant ES parama. 2010 m. buvo pradėtas projektų vykdymas: „Savivaldybės finansinių išteklių valdymo tobulinimas diegiant šiuolaikiškas informacines sistemas (VSAFAS)“, „Savivaldybės teikiamų elektroninių paslaugų (e. demokratijos, „vieno langelio“ principo tobulinimas) plėtra“. Įgyvendinus projektus, buvo patobulinta biudžeto planavimo, konsolidavimo ir vykdymo kontrolės informacinė sistema, įdiegti nauji moduliai bei išplėstas esamų modulių funkcionalumas, patobulinta dokumentų paieška su aktualia redakcija. Sudaryta galimybė transliuoti savivaldybės tarybos posėdžius. Atnaujinta savivaldybės administracijos Architekto skyriuje naudojama geografinės informacinės sistemos (GIS) programinė įranga. Įsigyta nauja ArcGIS 10.1 versija, leisianti vartotojams naudotis bet kokiais geografinės informacinės sistemos šaltiniais, t. y. žemėlapiais, geoduomenų bazėmis, vaizdiniais duomenimis, įrankiais ir t. t. bei visa tai panaudoti bendram veiklos koordinavimui, skaidrumo ir sklandaus pasidalijimo informacija užtikrinimui, sąnaudų mažinimui ir kitų uždavinių sprendimui, efektyvesniam  savivaldybės specialistų bendradarbiavimui. ArcGIS 10.1 suteikia galimybę kurti žemėlapius bei atlikti geoerdvinę analizę didesniam ratui žmonių, paskatins didesnį rajono gyventojų domėjimąsi viešinamais žemėlapiais.

	Vidaus darbo kontrolė. Alytaus rajono savivaldybės administracijoje veikia savivaldybės kontrolės ir audito tarnyba. Jų veiklos tikslas – sistemingai ir visapusiškai vertinti rizikos valdymą ir vidaus kontrolę, padėti įgyvendinti viešojo juridinio asmens, jam pavaldžių ir jo valdymo sričiai priskirtų viešųjų juridinių asmenų veiklos tikslus. 
Pagrindiniai uždaviniai – nustatyti ar viešasis juridinis asmuo savo veikloje laikosi teisės norminių aktų, patarti viešojo juridinio asmens vadovui, kaip mažinti rizikos veiksnių įtaką viešojo juridinio asmens veiklai bei teikti rekomendacijas dėl viešojo juridinio asmens veiklos ir vidaus kontrolės tobulinimo, vertinti viešojo juridinio asmens strateginių arba kitų veiklos planų, programų vykdymą bei valstybės ir savivaldybės turto naudojimą ekonomiškumo, efektyvumo ir rezultatyvumo požiūriais bei lėšų, gautų iš Europos Sąjungos bei užsienio institucijų ar fondų, administravimą ir panaudojimą.
Centralizuota vidaus audito ir kontrolės tarnyba, savo veikloje vadovaujasi Vidaus kontrolės ir vidaus audito įstatymo nuostatomis bei kitais teisės aktais, reglamentuojančiais vidaus auditą.
Savivaldybėje įdiegta kompiuterinė buhalterinės apskaitos sistema „Biudžetas“.Ši sistema leidžia vesti atskirą buhalterinę apskaitą pagal kelis finansavimo šaltinius (valstybės, vietinį ar kt. biudžetą), vykdyti kitus tik biudžetinių organizacijų apskaitai būdingus veiksmus – pildyti asignavimų ir išlaidų knygas, spausdinti sąmatas ir jų vykdymo apyskaitas ir dar daugelį kitų funkcijų. Ši programa apima visus Alytaus rajono savivaldybės administracijos struktūrinius padalinius. 
Taip pat savivaldybėje įdiegta kompiuterinė dokumentų valdymo sistema „Doclogix“. Ji užtikrina spartų, patogų automatizuotą savivaldybės veiklos procesų ir dokumentų valdymą. Sistemoje registruojami gaunami ir siunčiami raštai pavedimai ir jų vykdymo kontrolė, registruojamos sutartys. Tai užtikrina dokumentų saugumą, greitą jų paiešką ir kontrolės sistemą. 
Taip pat nuolat tobulinima ir prižiūrima savivaldybės teisės aktų bazė. Sistema leidžia kaupti teisės aktus, viešai juos publikuoti, vykdyti paiešką. 

	SSGG (stiprybių, silpnybių, galimybių ir grėsmių) analizė: 

	Stiprybės.
· Patraukli gamta ir kraštovaizdis.
· Palanki geografinė padėtis transporto paslaugų plėtotei.
· Prieinamos įvairiapusiškos papildomo ugdymo galimybės jaunimui ir suaugusiems.
· Efektyviai tvarkoma viešoji infrastruktūra (Savivaldybėje švaru ir tvarkinga).
· Santykinai saugi gyvenamoji aplinka, žemas nusikalstamumo lygis, lyginant su šalies vidurkiu.
· Veikia Savivaldybės verslininkus jungiantis ir skatinantis verslo informacinis centras.
· Švietimo ir ikimokyklinio ugdymo įstaigos pasiekiamos visiems Savivaldybės gyventojams (arti).
· Alytaus rajono savivaldybėje viešosios paslaugos teikiamos operatyviai.
· Mažas triukšmingumas savivaldybėje – tinkama vieta ramiam gyvenimui.
· Pakankamai aukštas socialines, švietimo, gydymo ir kitas viešąsias paslaugas teikiančių darbuotoju išsilavinimas ir profesinis pasirengimas.
· Nebrangus nekilnojamas turtas.

	Silpnybės.
· Santykinai žemas tiesioginių užsienio bei materialių investicijų lygis.
· Santykinai didelis socialinės paramos gavėjų skaičius mažina savivaldybės konkurencingumą pritraukiant verslą.
· Neišnaudojamas gamtinis rekreacinis potencialas, prastai išvystyta viešojo turizmo sektoriaus infrastruktūrą (ženklinimas, kelių nuorodos, teritorijų schemos ir pan.), trūksta dviračių takų, paplūdimių, stovyklų ir kt.).
· Mažėjantis gyventojų skaičius.
· Aukštas nedarbo lygis.
· Aukštąjį išsilavinimą didžiuosiuose miestuose įgijęs jaunimas negrįžta dirbti ir gyventi į Savivaldybę.
· Didelis kvalifikuotos darbo jėgos socialinis mobilumas, aktyvūs emigraciniai procesai į didžiuosius šalies miestus bei užsienį.
· Laisvalaikio praleidimo paslaugų ir pramogų stoka.
· Nepakankamas verslumo supratimas.
· Aukštų technologijų gamybos įmonių stoka.

	Galimybės.
· Galimybės pasinaudoti ES struktūrinės paramos teikiama finansine ir technine pagalba.
· Socialiai remtinų ir socialinės rizikos asmenų dalie sumažinimas.
· Viešojo ir privataus sektoriaus bendradarbiavimo plėtra, inicijuojant ir įgyvendinant projektus partnerystės principu.
· Gyventojų verslumo ugdymas, naujų verslo finansavimo formų bei instrumentų panaudojimas, plėtojant smulkaus ir vidutinio verslo sektorių.
· Darbuotojų kompetencijos kėlimas, pasinaudojant žmogiškųjų išteklių plėtrai skirtų finansinių išteklių galimybėmis.
· Nevyriausybinių organizacijų  iniciatyvų skatinimas ir veiklos plėtra švietimo ir kultūros sektoriuose.
· Kaimo bendruomenių stiprinimas.
· Turizmo plėtros aktyvinimas.

	Grėsmės. 
· Šalies ekonominė krizė ir jos ilgalaikiai padariniai ribos socialinės ir ekonominės savivaldybės plėtros galimybes (nedarbas, kylančios paslaugų kainos, emigracija ir t.t.).
· Spartus gyventojų senėjimas ir mažėjantis darbingo amžiaus asmenų skaičius, didėjanti emigracija mažins savivaldybės ekonominį potencialą, neleis pritraukti tiesioginių investicijų bei užtikrinti ekonominę plėtrą.
· Investicinių lėšų stygius neleis viešojo sektoriaus institucijoms bei privataus verslo įmonėms pasinaudoti ES struktūrinių fondų teikiamomis galimybėmis.
· Jaunų žmonių išvykimas iš rajono.




	Misija
	Užtikrinti teikiamų viešojo administravimo ir viešųjų paslaugų lygį, atitinkantį gyventojų poreikius ir tenkinti gyventojų lūkesčius, gerinant jų gyvenimo kokybę.



	Institucijos strateginiai tikslai ir efekto kriterijai:

	Kodas
	INSTITUCIJOS STRATEGINIO TIKSLO PAVADINIMAS

	01
	KURTI PILIETIŠKĄ, IŠSILAVINUSIĄ, KŪRYBIŠKĄ, SVEIKAI IR SAUGIAI GYVENANČIĄ BENDRUOMENĘ

	Strateginio tikslo aprašymas:

	Įgyvendinant šį strateginį tikslą vykdoma programa (-os):

	Kodas
	Vykdomos programos pavadinimas:

	01
08
09
10
	Vaikų ir jaunimo socializacija
Kultūros veiklos plėtra ir jos vaidmens bendruomenės gyvenime stiprinimas
Švietimo, sporto paslaugų tiekimas ir plėtra savivaldybės teritorijoje
Socialinės apsaugos plėtojimas, skurdo ir socialinės atskirties mažinimas ir sveikatos apsauga

	Efekto kriterijai:
E-01-01 Socialinės rizikos šeimų mažėjimas, vnt
E-01-02 Renginių skaičiaus Alytaus rajone didėjimas, proc.
E-01-03 Mokinių, gavusių Brandos atestatus, dalis nuo visų besimokančių pagal vidurinio ugdymo programą mokinių skaičiaus, proc.
E-01-04 Mokinių, gavusių Pagrindinio išsilavinimo pažymėjimus, dalis nuo visų besimokančių pagal pagrindinio ugdymo programą, proc.
E-01-05 Sudarytos sąlygos visiems norintiems lankyti priešmokyklinio ugdymo grupes, (Sudarytos/Bus sudarytos)
E-01-06 Asmenų (šeimų), kurių gebėjimai ir galimybės spręsti savo socialines problemas, palaikyti socialinius ryšius su visuomene bei įveikti socialinę atskirtį, buvo sustiprinti, skaičius, vnt

	Kodas
	SUDARYTI PALANKIĄ APLINKĄ INVESTICIJŲ PRITRAUKIMUI IR VERSLO PLĖTRAI, TURIZMO VYSTYMUI, RAJONO INFRASTRUKTŪROS OBJEKTŲ IR BŪSTO PRIEŽIŪRAI, UŽIMTUMO DIDINIMUI

	02
	

	Strateginio tikslo aprašymas:

	Įgyvendinant šį strateginį tikslą vykdoma programa(-os):

	Kodas
05

06

	Vykdomos programos pavadinimas:
Sąlygų verslo plėtrai sudarymas, patrauklios investicijoms aplinkos formavimas ir turizmo vystymas.
Rajono infrastruktūros objektų ir būsto priežiūra, modernizavimas ir plėtra.


	Efekto kriterijai:
E-02-01 Verslumo lygis (veikiančių SVV subjektų skaičius, tenkantis tūkstančiui gyventojų), vnt
E-02-02 Registruotų bedarbių ir darbingo amžiaus gyventojų santykis, %
E-02-03 Šeimos ir asmenys pasinaudoję valstybės parama įsigyjant būstą (šeimų, asmenų skaičius), vnt
E-02-04 Kelių (gatvių) su asfaltbetonio danga santykis su visu kelių ir gatvių ilgiu, proc.

	Kodas
	UŽTIKRINTI  KOMPLEKSIŠKĄ ŽEMĖS SKLYPŲ FORMAVIMĄ IR APLINKOS APSAUGĄ BEI ŽEMĖS ŪKIO PLĖTRĄ

	03
	

	Strateginio tikslo aprašymas:

	Įgyvendinant šį strateginį tikslą vykdoma programa(-os):

	Kodas
03
07
	Vykdomos programos pavadinimas:
Urbanistinės plėtros ir strategijos formavimas
Aplinkos ir kraštovaizdžio apsauga ir žemės ūkio plėtra

	Efekto kriterijai: 
E-03-01 Surenkamų komunalinių atliekų kiekis, t

	Kodas
	GERINTI SAVIVALDOS VALDYMO KOKYBĘ

	04
	

	Strateginio tikslo aprašymas:

	Įgyvendinant šį strateginį tikslą vykdoma programa(-os):

	Kodas
02
	Vykdomos programos pavadinimas:
Savivaldybės veiklos, pagrindinių funkcijų vykdymas, strategijos formavimas ir jos įgyvendinimas

	04
	Informacinės visuomenės plėtra


	Efekto kriterijai: 
E-04-01 Gyventojų skaičius Alytaus rajono savivaldybėje metų pradžioje, vnt.
E-04-02 Parengiamų informacinių pranešimų spaudai, radijui, televizijai skaičiaus kaita, vnt





	            Bendras lėšų  poreikis ir numatomi finansavimo šaltiniai                           
	1a formos tęsinys

	
	
	
	
	
	tūkst. Eur

	

	
	
	
	
	


	Finansavimas
	Patvirtinti
 2014-ųjų metų asignavimai
	2015-ųjų metų asignavimų 
planas
	Numatomi
 2016-ųjų 
metų
 asignavimai
	Numatomi
 2017-ųjų 
metų
 asignavimai

	
	
	
	
	

	
	
	
	
	

	
	
	
	
	

	1. Finansavimo šaltiniai, iš viso:
	28339,8
	26380,2
	25689,6
	24604,2

	1.1. Savivaldybės biudžeto lėšos, iš viso:
	20249,9
	18702,2
	18710,2
	18734,5

	1.1.1. Savivaldybės biudžeto lėšos
	11768,0
	10242,8
	10161,1
	10170,3

	1.1.2. Valstybės biudžeto specialiosios tikslinės dotacijos lėšos
	8233,9
	8195,2
	8257,4
	8265,7

	1.1.3. Savivaldybės aplinkos apsaugos rėmimo specialiosios programos lėšos
	56,7
	40,0
	40,0
	40,0

	1.1.4. Biudžetinių įstaigų pajamos
	191,3
	224,2
	251,7
	258,5

	1.2. Valstybės biudžeto lėšos, iš viso:
	5366,6
	7013,0
	6581,6
	5471,8

	1.2.1. Valstybės biudžeto lėšos
	4221,2
	3898,4
	3856,8
	3860,6

	1.2.2. Kelių priežiūros ir plėtros programos lėšos
	850,0
	850,0
	850,0
	850,0

	1.2.3. Privalomojo sveikatos draudimo fondo lėšos
	
	
	
	

	1.2.4. Valstybės investicijų programos lėšos
	295,4
	2264,6
	1874,8
	761,2

	1.3. Europos Sąjungos paramos lėšos 
	2573,0
	599,9
	297,0
	290,0

	1.4. Kitos lėšos, iš viso:
	150,3
	65,1
	100,8
	107,9

	1.4.1. Paskolos lėšos
	
	
	
	

	1.4.2. Privatizavimo fondo lėšos
	104,3
	17,4
	46,4
	46,4

	1.4.3. Kiti finansavimo šaltiniai
	46,0
	47,7
	54,4
	61,5





2010	2011	2012	2013	2014	342	379	370	382	399	



2010	2011	2012	2013	2014	29052	28210	27960	27618	27347	

Gimusieji	2009	2010	2011	2012	2013	243	245	239	234	262	Mirusieji	2009	2010	2011	2012	2013	492	482	491	506	515	





Bendrojo ugdymo 
mokyklų mokinių skaičius	2011/2012	2012/2013	2013/2014	2014/2015	2595	2418	2229	2043	Priešmokyklinio
 ugdymo grupių 	
mokinių skaičius	2011/2012	2012/2013	2013/2014	2014/2015	116	113	116	104	Ikimokyklinio ugdymo 
grupių mokinių skaičius	2011/2012	2012/2013	2013/2014	2014/2015	130	149	140	148	



Lietuvos Respublika	2009	2010	2011	2012	2013	10.199999999999999	15.9	13.1	11.7	10.9	Alytaus r. sav.	2009	2010	2011	2012	2013	12.4	20.6	18.5	18.7	18.7	



Alytaus apskritis	
2006	2007	2008	2009	2010	2011	2012	363.5	445.9	542.79999999999995	508.6	490.1	504.4	521	Lietuvos Respublika	
2006	2007	2008	2009	2010	2011	2012	433.2	522	623.20000000000005	595.5	575.79999999999995	592.5	615.1	




Alytaus m. sav.	Alytaus r. sav.	Druskininkų sav.	Lazdijų r. sav.	Varėnos r.sav.	622.79999999999995	577.1	570.20000000000005	568.4	536.29999999999995	

2012	
Kita piniginė parama	Parama mirties atveju 	Būsto kompensacijos	Socialinės pašalpos	Išmokos vaikams	Šalpos išmokos	132.4	149.19999999999999	229.1	2867.2	695.1	2725.9	2013	
Kita piniginė parama	Parama mirties atveju 	Būsto kompensacijos	Socialinės pašalpos	Išmokos vaikams	Šalpos išmokos	139	152.1	232.5	2722.4	645.9	2737.2	



Lietuvos Respublika	2008	2009	2010	2011	2012	71.69	72.86	73.19	73.62	73.98	Alytaus apskritis	2008	2009	2010	2011	2012	71.319999999999993	72.67	73.430000000000007	73.72	73.83	



Pajamos	
2009	2010	2011	2012	2013	16470.169138090823	17528.295875810934	19082.252085264132	19100.353336422613	18306.417979610753	Apyvartos lėšos	
2009	2010	2011	2012	2013	164.8806765523633	447.86839666357741	759.87604263206674	273.54610750695088	1057.8371177015756	
16635.049814643189	17976.164272474514	19842.128127896198	19373.899443929564	19364.255097312325	






2013 m. planas 	2013 m. faktas	19175.7	18558.8	


Alytaus apskritis	
2005	2006	2007	2008	2009	2010	2011	2012	4.1357738646895275	4.6281278962001853	5.5027803521779424	6.2876506024096388	5.0741427247451343	5.5317423540315112	6.690222428174236	6.690222428174236	Lietuvos Respublika	
2005	2006	2007	2008	2009	2010	2011	2012	6.1138785912882296	7.0638322520852643	8.465593141797962	9.6153846153846168	7.9384847080630214	8.3700185356811865	10.16566265060241	11.034522706209454	


Tiesioginės užsienio investicijos, mln. eurų	
2008	2009	2010	2011	2012	25.661968730630424	22.677247451343838	22.824953660797036	20.134383688600554	25.156394810009267	Metai

mln. eurų

